ئىككى ھەرەم خاتىرىسى (2)

**[https://uyghur-archive.blogspot.com/2026/01/2.html ئىككى ھەرەم خاتىرىسى (2)]**

ئەنۋەر ھاجى مۇھەممەد (ئەرتۈرك) 

ﭼﯜﺷﯜﻣﺪﻩ  ﭘﺎﺳﭙﻮﺭﺗﯘﻡ ﻳﯜﺗﯜﭖ ﻛﯧﺘﯩﭗ، ﺑﯩﺮ ﺗﺎﻟﯩﭗ ﺗﯧﭙﯩﭗ ﺋﻪﻛﯩﻠﯩﭗ ﺑﻪﺭﮔﯩﺪﻩﻙ. ﻳﻪﻧﻪ ﺑﯩﺮ ﻳﻪﺭﮔﻪ (ﺋﻪﺭﻩﺏ ﺋﯧﻠﯩﮕﻪ، ﺑﻪﻟﻜﯩﻢ ﻣﻪﻛﻜﯩﮕﻪ) ﻣﺎﯕﻐﯘﺩﻩﻛﻤﯩﺰ، ﻗﯘﺷﻨﺎﭼﯩﻤﻐﺎ ﺗﯧﻠﯧﻔﻮﻥ ﻗﯩﻼﻱ ﺩﯦﺴﻪﻣﻤﯘ ﺋﯜﻟﮕﯜﺭﻩﻟﻤﯩﮕﯩﺪﻩﻛﻤﻪﻥ. ﻗﯘﺭﯗﻟﯘﺵ ﺑﺎﻧﻜﯩﺴﯩﺪﯨﻜﻰ ﻛﯚﺯﻩﻳﻨﻪﻛﻠﯩﻚ ﻗﯩﺰ ﻣﺎﯕﺎ ﺑﯩﺮ ﻧﻪﺭﺳﯩﻨﻰ ﺗﻪﺷﯟﯨﻖ ﻗﯩﻠﻤﺎﻗﭽﻰ ﺑﻮﻟﻐﺎﻧﺪﺍ ﻣﻪﻥ ﺧﻪﻧﺰﯗﭼﻪ ﺋﯩﻜﻜﯩﻠﯩﻚ ﺧﻪﺕ ﻳﯧﺰﯨﭗ: ﺋﺎﻣﯧﺮﯨﻜﯩﻐﺎ ﺑﯧﺮﯨﭗ ﻗﺎﻳﺘﯩﭗ ﻛﻪﻟﮕﻪﻧﺪﯨﻦ ﻛﯧﻴﯩﻦ ﺑﯘ ﺋﯩﺸﻨﻰ ﺋﻮﻳﻠﯩﺸﯩﭗ ﻗﯩﻠﯩﺪﯨﻐﺎﻧﻠﯩﻘﯩﻤﻨﻰ ﺋﯧﻴﺘﻘﯘﺩﻩﻛﻤﻪﻥ. ﺋﯘ ﺗﻪﺷﻨﺎﻟﯩﻖ ﺑﯩﻠﻪﻥ ﺧﻪﺗﻨﻰ ﺋﻮﻗﯘﭖ ﻛﯜﻟﯜﭖ ﻗﻮﻳﻐﯩﺪﻩﻙ.

ﻗﺎﺭﺍﯕﻐﯘﺩﺍ ﭼﯩﺮﺍﻏﻠﯩﺮﻯ ﻳﻮﺭﯗﭖ ﺗﯘﺭﻏﺎﻥ ﻣﻪﻛﻜﻪ ﻛﻮﭼﯩﺴﻰ ﮔﻮﻳﺎ ﺑﯩﺮﻻ ﻛﻮﭼﺎ، ﻛﯚﺭﯨﺪﯨﻐﯩﻨﯩﻢ ﺋﯘﺷﺸﺎﻕ ﻣﺎﻟﻼ، ﻧﯧﮕﯩﺮ ﺋﺎﻳﺎﻟﻼﺭ، ﻗﻮﻳﺪﻩﻙ ﻣﻪﺭﻩﭖ ﺋﻮﻟﺘﯘﺭﻏﺎﻥ ﻛﯩﭽﯩﻚ ﻣﯧﻴﯩﭗ ﻗﯩﺰﻻﺭ. ﮬﻪﺭ ﻗﯧﺘﯩﻢ ﺑﻪﻳﺘﯘﻟﻼﮬﺘﯩﻦ ﻗﺎﻳﺘﻘﺎﻧﺪﺍ، ﻗﯘﻳﺎﺵ ﺑﯘ ﺯﯦﻤﯩﻨﻨﻰ ﺳﯚﻳﮕﻪﻧﺪﻩ ﻛﻪﭘﺘﻪﺭﻟﻪﺭ ﺋﺎﺭﯨﺴﯩﺪﯨﻦ ﺋﯚﺗﯩﻤﻪﻥ. ﺑﯩﺮ ﺩﯗﻛﺎﻧﺪﯨﻦ ﺧﯩﻠﻤﯘ ﺧﯩﻞ ﺗﯩﻠﺪﺍ ﻗﻪﺳﯩﺪﯨﻠﻪﺭ، ﺷﯧﺌﯩﺮ-ﻧﻪﺯﻣﯩﻠﻪﺭ، ﭼﯜﺷﻪﻧﺪﯛﺭﯛﺷﻠﻪﺭ ﺋﺎﯕﻠﯩﻨﯩﭗ ﺗﯘﺭﯨﺪﯗ، ﻣﻪﻛﻜﻪ ﻣﯘﻛﻪﺭﺭﻩﻣﻪ ﺋﯧﻜﺮﺍﻧﺪﺍ ﻟﯩﭙﯩﻠﺪﺍﭖ ﺗﯘﺭﯨﺪﯗ. ﺗﯜﮔﯩﻤﯩﮕﻪﻥ ﻗﯘﺭﯗﻟﯘﺵ ﺗﺎﺭﺍﻕ-ﺗﯘﺭﯗﻕ ﻗﯩﻠﯩﭗ ﺑﺎﺷﻨﻰ ﺋﺎﻏﺮﯨﺘﯩﺪﯗ.

ﺩﯗﻧﻴﺎ ﭘﯩﺘﻨﯩﺴﻰ ﻳﺎﻣﺎﻥ ﭘﯩﺘﻨﻪ ﺋﯩﻜﻪﻥ، ﻣﺎﺩﺩﯨﻲ ﻧﻪﺭﺳﻪ ﺭﻭﮬﯩﻤﯩﺰﻧﻰ ﺋﯧﺰﯨﺸﻜﻪ ﮬﻪﺭ ﺯﺍﻣﺎﻥ ﺗﻪﻳﻴﺎﺭ ﺗﯘﺭﯨﺪﯗ.  ﻣﺎﻝ-ﺩﯗﻧﻴﺎ ﺋﯩﺸﻘﻰ ﺩﯨﻘﻘﯩﺘﯩﻤﻨﻰ، ﺋﯩﺸﺘﯩﻴﺎﻗﯩﻤﻨﻰ ﺷﯘﻧﭽﻪ ﺗﺎﺭﺗﻘﺎﻥ ﻳﻪﺭﺩﻩ، ﺗﻪﻗﯟﺍﻟﯩﻖ، ﺭﻭﮬﯩﻲ ﺳﯜﭘﻪﺕ ﮬﻪﻗﻘﯩﺪﻩ ﺋﺎﺭﺗﯘﻗﭽﻪ ﭘﻪﺧﯩﺮﻟﻪﻧﻤﯩﺴﻪﻡ ﺑﻮﻟﻐﯩﺪﻩﻙ. ﻏﯘﺭﯗﺭﯗﻡ ﺯﺍﺩﻯ ﻣﯘﺳﺘﻪﻗﯩﻞ ﺋﻪﻣﻪﺱ، ﺋﺎﻟﻠﯩﻜﯩﻢ ﺋﺎﻟﻠﯩﻨﯧﻤﻪ ﺩﻩﻳﺪﯗ ﯞﻩ ﻛﯚﺯﻩﺗﺘﻪ ﺗﯘﺭﯨﺪﯗ... ﺩﻩﭖ ﺋﯚﺯﻩﻣﮕﻪ، ﺧﺎﺱ ﻳﺎﺷﺎﻣﻠﯩﺮﯨﻤﻐﺎ ﺗﻮﻟﯩﻤﯘ ﺳﻪﻝ ﻗﺎﺭﺍﻳﻤﻪﻥ، ﺯﯨﻴﺎﺩﻩ ﻣﯘﻛﻪﻣﻤﻪﻟﻠﯩﻚ ﻗﻮﻏﻠﯩﺸﯩﭗ ﺟﯧﻨﯩﻤﻨﻰ ﺋﺎﻏﺮﯨﺘﯩﻤﻪﻥ. ﺋﻪﻣﻪﻟﯩﻴﻪﺗﺘﻪ(ﺑﻪﻟﻜﯩﻢ ﻣﺎﮬﯩﻴﻪﺗﺘﻪ) ﺳﯩﺮﺗﻘﻰ ﺩﯗﻧﻴﺎ ﯞﻩ ﻛﯩﺸﯩﻠﻪﺭﻧﯩﯔ ﺭﻭﮬﯩﻲ ﺩﯗﻧﻴﺎﺳﻰ ﺯﺍﺩﯨﻼ ﻣﻪﻥ ﺋﻮﻳﻠﯩﻐﺎﻧﺪﻩﻙ ﺋﻪﻣﻪﺱ، ﮬﻪﺗﺘﺎ ﭘﻪﺭﻩﺯ ﻗﯩﻠﺴﺎﻣﻤﯘ ﺧﺎﺗﺎﻟﯩﺸﯩﺸﯩﻢ ﻣﯘﻣﻜﯩﻦ. ﺷﯘﻧﺪﺍﻕ ﺗﯘﺭﯗﻗﻠﯘﻕ، ﺷﯘ ﻗﻪﭘﻪﺯﻧﻰ ﺗﻮﺧﺘﯩﻤﺎﻱ ﻳﺎﺳﺎﭖ، ﺭﻭﮬﯩﻤﻨﻰ ﺷﯘﻧﯩﯖﻐﺎ ﺋﺎﺟﯩﺰ ﻗﯘﺵ ﻛﻪﺑﻰ ﺳﻮﻻﭖ، ﺋﯘﻧﯩﯔ ﺋﺎﺟﯩﺰ ﺳﺎﻳﺮﺍﺷﻠﯩﺮﯨﻨﻰ ﺋﺎﯕﻼﭖ، ﺷﯘﻧﯩﯖﺪﯨﻦ ﻗﺎﻧﺎﺋﻪﺗﻠﯩﻨﯩﭗ، ﮬﻪﺗﺘﺎ ﺧﻮﺵ ﺑﻮﻟﯘﭖ ﻳﺎﺷﺎﻳﻤﻪﻥ. ﯞﺍﮬ، ﺑﯘ ﺟﻪﻣﺌﯩﻴﻪﺕ... 

                           ﺷﻪﻳﺘﺎﻥ ﺑﯩﻠﻪﻥ ﺭﻭﮬﯩﻲ ﻛﯜﺭﻩﺵ 

  ﻧﯧﻤﯩﺸﻘﺎ ﺩﻩﭖ ﺳﻮﺭﯨﻤﺎ ﺋﻪﻗﯩﻞ، ﺷﻪﮬﯟﻩﺕ ﺷﯘﻧﺪﺍﻕ ﺋﻪﺷﻪﺩﺩﯨﻲ ﺟﺎﮬﯩﻞ!

  ﺷﯘ ﻣﯩﻨﯘﺗﺘﺎ ﻳﻮﻗﺎﻟﺪﻯ ﺳﻪﯞﺭ، ﻧﻪﭘﺴﯩﻢ ﺳﺎﻟﺪﻯ ﺗﯜﮔﯩﻤﻪﺱ ﺟﻪﯞﺭ.

ﻟﻪﻧﯩﺘﻰ ﺗﻪﻥ ﺋﻪﺯﯨﺰ ﺟﺎﻧﻐﺎ ﺗﻪﯓ؟! ﺑﯩﻠﻤﻪﻳﻤﻪﻥ، ﺋﯩﻤﺎﻧﯩﻢ ﻧﯧﻤﺎﻧﭽﻪ ﺯﻩﺋﯩﭗ!

ﻗﻪﻟﺒﯩﻤﺪﻩ ﺗﺎﻗﯩﺘﯩﻢ، ﻧﻪﭘﺴﯩﻤﺪﻩ ﺳﻪﺗﻪﯓ، ﻛﯧﺴﻪﻟﻠﯩﻚ ﺩﻩﺭﯞﻩﻗﻪ ﺋﻪﺟﻪﻟﻠﯩﻚ ﺋﻪﻳﯩﭗ!

ﺑﯩﺮ ﺑﯘﺯﯗﻕ ﺷﻪﻳﺘﯩﻨﯩﻢ ﻗﯩﻘﺎﺱ ﺳﺎﻟﯩﺪﯗ، ﻛﺎﻟﻼﻣﻐﺎ ﺳﺎﺭﺍﯕﻠﯩﻖ ﻳﯧﺘﯩﭗ ﻛﯧﻠﯩﺪﯗ،

ﺋﯚﺯﻩﻣﮕﻪ ﺩﯛﺷﻤﻪﻧﻠﯩﻚ ﺗﻪﮬﺪﯨﺖ ﺳﺎﻟﯩﺪﯗ، ﺋﯩﭽﯩﻢ ﺑﯩﺮ ﺩﻩﮬﺸﻪﺗﻜﻪ ﭼﯚﻣﯜﭖ ﻛﯧﺘﯩﺪﯗ.

ﻣﯘﺷﯘﻧﺪﺍﻕ ﻣﻪﺭﻩﺯﺩﯨﻦ ﮔﺎﺭﺍﯓ ﺑﻮﻟﯩﻤﻪﻥ، ﺑﯩﺮ ﻳﺎﻧﺪﯨﻦ ﺗﯩﭙﯩﺮﻻﭖ ﺩﺍﯞﺍ ﺋﯩﺰﺩﻩﻳﻤﻪﻥ،

ﺧﯩﻴﺎﻟﯩﻢ ﺑﯚﻟﯜﻧﯜﭖ ﺋﺎﺭﺍﻡ ﺗﺎﭘﻘﺎﻧﺪﺍ، ﻗﺎﻳﺘﯩﺪﯨﻦ ﻛﯚﻧﯜﻛﻜﻪﻥ ﺳﺎﺭﺍﯓ ﺑﻮﻟﯩﻤﻪﻥ.

ﺑﻮﻟﺪﻯ ﺑﻪﺱ، ﺷﻪﻳﺘﯩﻨﯩﻢ، ﺋﻮﻳﻨﺎﺗﻤﺎ ﺳﺎﻏﺮﺍ، ﺑﯧﺸﯩﻤﻨﯩﯔ ﺗﯜﯞﯨﺪﻩ ﭼﺎﻟﻤﯩﻐﯩﻦ ﻧﺎﻏﺮﺍ،

ﺑﯘ ﻗﻪﻟﺒﯩﻢ ﺧﻪﺳﺘﯩﺪﯗﺭ، ﺋﯩﻤﺎﻧﯩﻢ ﻳﺎﺭﺍ، ﺋﯘﻧﯩﯖﻐﺎ ﻧﯧﻤﯩﺪﯨﻦ ﺗﺎﭘﯩﻤﻪﻥ ﺩﺍﯞﺍ؟

ﺑﯩﻠﯩﻤﻪﻥ ﺋﯚﺯﻩﻣﮕﻪ ﺋﯚﺯﻩﻡ ﻗﯧﻴﯩﺸﯩﻤﻪﻥ، ﻗﯩﺘﻼﻟﻤﺎ ﺗﻪﭘﻪﻛﻜﯘﺭ ﺟﻪﮬﻪﻧﻨﻪﻣﮕﻪ ﻛﻪﺕ!

ﺗﻮﻟﯩﻤﯘ ﻛﻮﻧﯩﺮﺍﭖ ﻛﻪﺗﺘﻰ ﺑﯘ ﺋﺎﭘﻪﺕ، ﺳﺎﻗﺎﻳﻤﺎﺱ ﺗﻪﻟﯟﯨﻠﯩﻚ ﺳﯧﺴﯩﻖ ﺟﺎﺭﺍﮬﻪﺕ!

ﻣﻪﻳﻠﻰ ﻣﻪﻥ ﻗﺎﻧﭽﯩﻠﯩﻚ ﺳﺎﺭﺍﯓ ﺑﻮﭖ ﻛﯧﺘﻪﻱ، ﺋﻪﻱ ﺭﻩﺑﺒﯩﻢ ﻳﺎﺷﺎﺗﻘﯩﻦ، ﻳﺎﺷﺎﺗﻘﯩﻦ ﻣﯧﻨﻰ،

ﺋﺎﺭﺯﯗﻳﯘﻡ: ﺋﺎﺧﯩﺮﻩﺕ ﻣﺎﯕﺎ ﻛﻪﻟﮕﻪﻧﺪﻩ، ﺧﯩﻴﺎﻟﯩﻢ ﯞﻩﺟﯩﺪﯨﻦ ﺳﻮﺗﻠﯩﻤﺎ ﻣﯧﻨﻰ.

ﻗﯧﺸﯩﯖﻐﺎ ﻗﻪﻟﺒﯩﻢ ﻧﯘﺭ، ﻳﯜﺯﯛﻡ ﻧﯘﺭ ﻛﯧﺘﻪﻱ، ﻛﯧﺴﯩﻠﯩﻢ ﺟﻪﻧﻨﻪﺗﺘﯩﻦ ﺗﻮﺳﻤﯩﻐﺎﻱ ﻣﯧﻨﻰ؛

ﺩﯗﺋﺎﻳﯩﻢ، ﺋﻪﻣﻪﻟﯩﻢ ﺋﺎﺯ ﺑﻮﻟﺴﯩﻤﯘ ﮔﻪﺭ، ﺩﻩﮬﺸﻪﺗﻠﯩﻚ ﺩﻭﺯﺍﺧﺘﯩﻦ ﺳﺎﻗﻠﯩﻐﺎﻱ ﻣﯧﻨﻰ! 

ﺋﺎﭘﺎﻡ ﺑﯩﻠﻪﻥ ﺗﯧﻠﯧﻔﻮﻧﺪﺍ ﻛﯚﺭﯛﺷﺘﯜﻡ، ﻳﯘﺭﺗﺘﺎ ﻗﺎﺭ ﻳﯧﻐﯩﭗ، ﺳﻮﻏﯘﻕ ﺑﺎﻟﺪﯗﺭ ﭼﯜﺷﯜﭖ ﻛﯧﺘﯩﭙﺘﯘ، ﺋﺎﻛﯩﻠﯩﺮﯨﻢ ﺳﻮﻏﯘﻗﺘﺎ ﻗﺎﺗﺘﯩﻖ ﻳﻪﺭﻧﻰ ﭼﯧﭙﯩﭗ ﺋﯜﺯﯛﻡ ﻛﯚﻣﯜﯞﯦﺘﯩﭙﺘﯘ... ﻣﻪﻥ ﺑﯘ ﻳﻪﺭﺩﻩ ﻧﯧﻤﻪ ﺋﯩﺶ ﻗﯩﻠﯩﯟﺍﺗﯩﻤﻪﻥ؟   ﻛﯜﻧﺪﻩ ﺑﯩﻜﺎﺭﭼﯩﻠﯩﻖ، ﭘﯘﻟﻨﯩﯔ ﮬﯧﺴﺎﺑﻰ، ﺩﻭﭘﭙﯩﻨﯩﯔ ﺳﻪﺗﻠﯩﻜﻰ، ﺗﻮﻧﻨﯩﯔ ﺋﯘﺯﯗﻥ-ﻗﯩﺴﻘﯩﻠﯩﻘﻰ، ﺋﻮﻳﯘﻥ، ﻏﯩﺪﯨﻖ ﺑﯩﻠﻪﻥ ﺗﻮﻟﻐﺎﻥ ﺋﯧﻜﺮﺍﻧﻨﯩﯔ ﻳﯚﺗﻜﯩﻠﯩﺸﻰ، ﺗﺎﻣﺎﻗﻨﯩﯔ ﺑﯩﺮ ﻣﯘﻧﭽﻪ ﻗﯩﻘﺎﺱ-ﭼﯘﻗﺎﻥ ﺋﯩﭽﯩﺪﻩ ﻳﻪﭖ ﺗﯜﮔﯩﺘﯩﻠﯩﺸﻰ، ﺋﯘﻳﻘﯘ ﺑﯩﻠﻪﻥ ﺋﻪﺯﺍﻧﻨﯩﯔ ﻗﺎﺭﯨﻤﯘﻗﺎﺭﺷﻰ ﮔﯩﺮﻩﻟﯩﺸﯩﭗ ﻛﯧﺘﯩﺸﻰ... ﺋﺎﺳﺎﺳﻠﯩﻖ ﺗﯘﻳﻐﯘ ﺗﯜﮔﯜﻧﭽﻪﻛﻠﯩﺮﯨﻢ ﺑﻮﻟﯘﭖ ﺧﺎﺗﯩﺮﻩ ﻳﯩﭙﯩﻐﺎ ﺗﯩﺰﯨﻠﺪﻯ.   ﺧﻮﺗﯘﻧﯘﻣﻨﯩﯔ ﻣﻪﯞﺟﯘﺗﻠﯘﻗﻰ ﺋﺎﯞﺍﺯﺩﯨﻼ ﻗﺎﻟﺪﻯ، ﮔﯧﭙﯩﻤﻤﯘ ﭘﺎﺭﭼﻪ-ﭘﯘﺭﺍﺕ، ﮬﯧﭻ ﺋﯩﺸﯩﻤﻨﯩﯔ ﺗﺎﻳﯩﻨﻰ ﻳﻮﻕ. ﭼﯧﭽﯩﻢ ﭼﯜﺷﯜﺭﯛﻟﮕﻪﻥ ﺑﯩﻠﻪﻥ ﻛﺎﻟﻼﻡ ﻛﻮﻧﺎ ﮬﺎﻟﻪﺕ ﺋﯩﭽﯩﺪﻩ ﻗﯧﻠﯩﯟﻩﺭﺩﻯ، ﺑﯩﺨﺴﯩﭗ ﻛﻪﺗﻜﻪﻥ، ﻗﺎﺭﻏﯩﺸﺘﻪﮔﻜﯜﺭ ﺧﯩﻴﺎﻟﻼﺭ ﻗﯩﺘﯩﻐﯘﺭﻟﯘﻗﯩﻨﻰ ﻗﯩﻠﯩﯟﻩﺭﺩﻯ، ﻛﻮﻧﯩﺮﺍﭖ ﻗﺎﻟﺪﻯ، ﺩﯛﺷﻤﻪﻧﻠﯩﻚ ﻳﯧﯖﯩﻼﻧﺪﻯ، ﺳﻪﯞﺭ ﻛﻪﻣﻠﻪﭖ ﻗﺎﻟﺪﻯ. ﺋﻪﺗﯩﻜﻰ ﺋﯩﺮﺍﺩﻩﻡ ﻗﻪﺩﻩﻣﻠﯩﺮﯨﻤﮕﻪ ﻣﻪﺩﻩﺗﻜﺎﺭ ﺑﻮﻟﻐﯘﺳﻰ...

ﺋﺎﻕ ﺗﻮﻧﻨﯩﯔ ﺋﯩﭽﯩﺪﻩ ﻟﻪﺭﺯﺍﻥ ﻟﻪﭘﯩﻠﺪﻩﭖ ﻣﻪﺳﺠﯩﺪﯨﻞ ﮬﻪﺭﻩﻣﮕﻪ ﻛﻪﻟﺪﯨﻢ. ﺭﻭﮬﯩﻢ ﺗﯜﺯﻩﻟﻤﻪﻳﺪﯨﻐﺎﻥ ﻣﻪﺧﻠﯘﻕ ﺋﯩﻜﻪﻧﻤﻪﻥ، ﺗﻪﺑﯩﺌﯩﺘﯩﻢ ﺷﯘﻧﺪﺍﻗﻤﯩﺪﯗ؟ ﻓﯩﺘﺮﻩﺕ ﻗﯩﺴﻤﯩﺘﻰ ﺷﯘﻧﺪﺍﻕ ﭘﯜﺗﯜﻟﮕﻪﻧﻤﯩﺪﯗ؟ ﺋﯚﻟﯜﻣﯜﻡ ﻗﺎﭼﺎﻥ، ﻗﻪﻳﻪﺭﺩﻩ ﻳﯜﺯ ﺑﯧﺮﯨﺪﯨﻐﺎﻧﺪﯗ؟ ﻧﺎﻡ-ﺷﯚﮬﺮﻩﺕ ﺷﯘﻧﭽﻪ ﻣﯘﮬﯩﻤﻤﯩﺪﯗ؟ﻛﻪﭘﺘﻪﺭﻟﻪﺭ ﺋﺎﺟﺎﻳﯩﭗ ﺋﻪﺭﻛﯩﻦ، ﺗﻪﺑﯩﺌﯩﻲ ﻳﺎﺷﺎﻳﺪﯗ، ﯞﯨﺠﯩﻜﻜﯩﻨﻪ ﺑﺎﺵ، ﺑﯩﺮ ﺟﯘﭖ ﻗﺎﻧﺎﺕ. ﭘﻪﺭﯞﻩﺭﺩﯨﮕﺎﺭ ﺋﯘﻧﯩﯖﻐﺎ ﺷﯘﻧﺪﺍﻕ ﻗﺎﺑﯩﻠﯩﻴﻪﺕ ﺋﺎﺗﺎ ﻗﯩﻠﻐﺎﻥ. ﭘﻪﺭﯞﻩﺭﺩﯨﮕﺎﺭﻧﯩﯔ ﺑﯩﺰﮔﻪ ﺑﻪﺭﮔﯩﻨﻰ ﺋﻪﻗﯩﻞ، ﻣﯘﻛﻪﻣﻤﻪﻝ ﮬﻪﻡ ﻣﯘﺭﻩﻛﻜﻪﭖ ﻛﺎﻟﻼ ﯞﻩ ﺋﯧﻐﯩﺮ ﺗﻪﻥ. ﺑﯘ ﻣﯘﺭﻩﻛﻜﻪﭖ ﻛﺎﻟﻼ ﭘﻪﺭﯞﻩﺭﺩﯨﮕﺎﺭﯨﻐﺎ ﺋﺎﺳﯩﻴﻠﯩﻖ ﻗﯩﻠﯩﺸﻘﺎ ﻳﺎﺭﺍﻳﺪﯗ، ﺩﯗﻧﻴﺎﻟﯩﻖ ﻣﻪﺋﯩﺸﻪﺗﻨﯩﯔ ﻗﯧﺘﯩﺪﯨﻦ ﭼﯩﻘﺎﻟﻤﺎﻳﺪﯗ. ﺷﯘ ﺋﺎﻧﺪﺍ ﻗﯩﻴﺎﻣﻪﺗﻜﯩﭽﻪ ﻳﺎﯕﺮﺍﻳﺪﯨﻐﺎﻥ ﺋﯩﺴﻼﻡ ﺷﻮﺋﺎﺭﻯ- ﺋﻪﺯﺍﻥ ﻗﺎﻧﭽﻪ ﺋﺎﺩﻩﻣﻨﯩﯔ ﻳﯜﺭﯨﻜﯩﻨﻰ ﺗﯩﺘﺮﯨﺘﯩﭗ ﺋﯚﺗﯩﺪﯨﻐﺎﻧﺪﯗ؟ ﻳﺎﻛﻰ ﻗﺎﻧﭽﯩﻠﯩﻐﺎﻥ ﺋﯩﻨﺴﺎﻥ ﺑﯘ ﺗﻪﻛﺮﺍﺭﻟﯩﻘﻘﺎ ﭘﻪﺭﯞﺍﺳﯩﺰ ﻗﺎﺭﺍﻳﺪﯨﻐﺎﻧﺪﯗ ﮬﻪﺗﺘﺎ ﺑﯩﻠﯩﭗ-ﺑﯩﻠﻤﻪﻱ ﺯﯦﺮﯨﻜﯩﺪﯨﻐﺎﻧﺪﯗ؟ ﺷﻪﻳﺘﺎﻥ ﻟﻪﺋﯩﻦ ﻗﻪﺩﻩﻣﺪﻩ ﺑﯩﺮ ﺑﯩﺰ ﺑﯩﻠﻪﻥ ﻗﯧﻴﺸﯩﻴﺪﯗ، ﺋﯚﻣﺮﯨﻤﯩﺰ ﺷﯘﻧﺪﺍﻕ ﺋﯚﺗﯩﺪﯗ، ﺋﯩﻤﺎﻥ ﻧﯘﺭﯨﺪﯨﻦ ﻗﻪﻟﺒﯩﻤﯩﺰ ﻳﻮﺭﯗﭖ ﺗﯘﺭﯨﺪﯨﻐﺎﻥ ﻛﯜﻧﻠﻪﺭﻧﻰ ﺗﯩﻠﻪﻳﻠﻰ.

ﺗﯧﻠﯩﯟﯨﺰﯨﻴﻪ ﻓﯩﻠﯩﻤﯩﺪﻩ ﺑﯩﺮ ﻳﺎﭘﻮﻥ ﺋﻪﻣﻪﻟﺪﺍﺭﻯ ﻛﯚﺯﻯ ﭼﯜﺷﻜﻪﻥ ﭼﯩﺮﺍﻳﻠﯩﻖ ﺑﯩﺮ ﺟﯘﯕﮕﻮﻟﯘﻕ ﻗﯩﺰﻏﺎ ﺑﺎﺳﻘﯘﻧﭽﯩﻠﯩﻖ ﻗﯩﻠﺪﻯ. ﻗﯩﺰﻟﯩﻘﻨﻰ ﺑﯘﺯﯗﺵ ﻳﺎﭘﻮﻧﻼﺭﻧﯩﯖﻼ ﺋﻪﻣﻪﺱ، ﺑﺎﺭﻟﯩﻖ ﺋﻪﺭﻟﻪﺭﻧﯩﯔ ﺷﻪﻳﺘﺎﻧﯩﻲ ﻏﺎﻳﯩﺴﻰ. ﺷﻪﻳﺘﺎﻥ ﺑﺎﻟﯩﻠﯩﺮﻯ ﺋﺎﺩﻩﻡ ﺑﺎﻟﯩﻠﯩﺮﯨﺪﯨﻨﻤﯘ ﻛﯚﭘﻤﯩﺪﯗ؟ ﺑﯘ ﺑﯘﺯﯗﻗﭽﯩﻠﯩﻖ ﯞﻩ ﺑﯘﻟﻐﺎﻧﻐﺎﻥ ﺭﻭﮬﻨﯩﯔ ﭼﯧﻜﻰ ﻧﻪﺩﯨﺪﯗ؟ ﺗﯜﺯﻩﻟﻤﻪﻳﺪﯨﻐﺎﻥ ﺭﻭﮬ، ﭼﯩﻘﻤﺎﺱ ﺩﺍﻍ ﻛﯩﺸﯩﻨﯩﯔ ﺋﯩﭽﯩﻨﻰ ﮬﻪﻗﯩﻘﻪﺗﻪﻥ ﺳﯩﻘﯩﺪﯗ. ﭘﺎﻛﻠﯩﻖ، ﭘﺎﻛﯩﺰﻟﯩﻘﻘﺎ ﻳﻪﻧﯩﻼ ﻳﯧﭙﯩﺸﯩﭗ ﺗﯘﺭﯗﺵ ﻛﯧﺮﻩﻙ. ﮬﺎﻳﺎﺗﺘﯩﻜﻰ ﺗﻪﭘﺴﯩﻼﺕ "ﻛﯩﻴﯩﻤﯩﯖﻨﻰ ﺳﺎﻝ" ﺩﻩﭖ ﺳﯜﺭﻟﯜﻙ ﭼﻪﻛﭽﯩﻴﯩﭗ ﺗﯘﺭﻏﺎﻥ ﻳﺎﭘﻮﻧﻠﯘﻕ، ﻧﺎﺯﯗﻙ ﺗﯧﻨﻰ، ﭼﯩﺮﺍﻳﻰ ﭼﻪﻳﻠﻪﻧﮕﻪﻥ ﺟﯘﯕﮕﻮﻟﯘﻕ ﻗﯩﺰ، ﺳﯩﺮﺗﻰ، ﺋﯩﭽﻰ ﺭﻩﯕﮕﺎﺭﻩﯓ ﺷﻪﻳﺘﺎﻥ... ﺭﻭﮬﯩﻤﯩﺰﺩﺍ ﺋﻮﺭﺗﺎﻕ ﭼﺎﯞﺍﻙ ﭼﺎﻟﯩﺪﯗ. ﺋﺎﺩﻩﻡ ﺋﯚﺯﯨﻨﯩﯔ ﺗﺎﻣﺎﺷﯩﺒﯩﻨﻰ. ﺷﻪﻳﺘﺎﻥ ﺩﯦﮕﻪﻥ ﺑﯘ ﻣﻪﺧﻠﯘﻕ ﯞﻩ ﺗﯩﻠﯩﻤﯩﺰﺩﺍ ﺑﯘ ﺋﯘﻗﯘﻡ ﺑﻮﻟﻤﯩﻐﺎﻥ ﺑﻮﻟﺴﺎ ﻳﺎﻣﺎﻧﻠﯩﻖ، ﺋﻮﺳﺎﻟﻠﯩﻖ، ﭘﻪﺳﻠﯩﻚ، ﻧﺎﭼﺎﺭﻟﯩﻘﻠﯩﺮﯨﻤﯩﺰﻧﻰ ﻗﺎﻧﺪﺍﻕ ﺳﯜﭘﻪﺗﻠﻪﭖ، ﮔﯘﻧﺎﮬﯩﻤﯩﺰﻧﻰ ﻧﯧﻤﯩﮕﻪ ﺋﺎﺭﺗﺎﺭ ﺑﻮﻟﻐﯩﻴﺪﯗﻕ؟! ﺷﻪﻳﺘﺎﻥ ﮬﻪﻗﯩﻘﻪﺗﻪﻥ ﻣﻪﯞﺟﯘﺕ، ﺋﯘﻧﯩﯔ ﻣﻪﯞﺟﯘﺗﻠﯘﻗﯩﻤﯘ، ﺋﻪﺷﻪﺩﺩﯨﻲ ﻳﺎﻣﺎﻧﻠﯩﻘﯩﻤﯘ ﺑﯩﺮ ﺳﯩﺮ، ﭼﻪﻛﻠﯩﻚ ﻛﺎﻟﻠﯩﻤﯩﺰ ﺑﯘﺯﯗﻕ ﺧﯩﻴﺎﻟﺪﯨﻼ ﺗﻮﺧﺘﺎﭖ ﻗﺎﻟﯩﺪﯗ، ﺋﯩﻤﺎﻥ ﻧﯘﺭﻯ ﺋﯚﺯﯨﻨﯩﯔ ﺗﻪﻣﻜﯩﻦ، ﻛﻪﯓ ﺟﯘﻻﺳﯩﻨﻰ ﻳﻪﻧﯩﻼ ﻧﺎﻣﺎﻳﻪﻥ ﻗﯩﻠﯩﭗ ﺗﯘﺭﯨﺪﯗ. ﺷﯘﯕﺎ ﭘﻪﺭﯞﻩﺭﺩﯨﮕﺎﺭﻏﺎ ﭼﻪﻛﺴﯩﺰ ﻗﺎﻳﯩﻠﻠﯩﻖ ﺑﯩﻠﻪﻥ ﮬﻪﻣﺪﯗﺳﺎﻧﺎ ﺋﯧﻴﺘﯩﭗ ﺗﯘﺭﯨﻤﯩﺰ. ﺋﯚﺯﯨﻨﻰ ﺋﺎﺧﻤﺎﻕ ﻗﯩﻠﻐﺎﻧﻼﺭ ﺟﯜﻣﻠﯩﺴﯩﺪﯨﻦ ﺑﻮﻟﯘﭖ ﻗﺎﻟﻤﺎﻱ ﺩﻩﻳﻤﻪﻥ. ﺋﯩﻠﯩﻢ-ﮬﯧﻜﻤﻪﺕ ﮬﻮﺭﯗﻧﻼﺭﻏﺎ ﻳﯧﻘﯩﻦ ﻳﻮﻟﯩﻤﺎﻳﺪﯗ، ﺋﯩﻠﮭﺎﻡ ﮬﻪﻡ ﺷﯘﻧﺪﺍﻕ. ﻗﯘﻳﺎﺵ ﭘﺎﺭﻻﻕ ﺑﯘ ﻣﺎﻛﺎﻧﺪﺍ ﻛﯜﻧﺪﯛﺯﻯ ﺋﯘﻳﻘﯘ ﮬﯚﻛﯜﻣﺮﺍﻥ، ﻛﻪﭼﺘﻪ ﻛﻮﭼﺎ-ﻛﻮﻳﻼﺭﺩﺍ ﭼﯩﺮﺍﻍ ﻳﻮﺭﯗﻗﯩﺪﺍ ﺳﻮﺩﺍ، ﺗﯩﺮﯨﻜﭽﯩﻠﯩﻚ ﻗﯩﺰﺯﯨﭗ ﻛﯧﺘﯩﺪﯨﻜﻪﻥ.

ﻗﻮﺭﺳﺎﻕ ﺋﺎﻏﺮﯨﻘﯩﻤﯘ ﺑﯩﺮ ﺯﯗﻟﯘﻡ. ﻣﺎﻧﺎ ﺑﯘ ﺗﻪﻧﻨﯩﯔ ﺋﺎﺳﺎﺭﯨﺘﯩﺪﯨﻜﻰ ﺟﺎﻧﻨﯩﯔ ﻗﯩﺴﻤﯩﺘﻰ. ﺷﯘﻧﭽﯩﻠﯩﻚ ﺋﯩﻨﺴﺎﻥ ﺑﯩﺰ. ﻗﻮﺭﺳﺎﻕ ﺋﺎﻏﺮﯨﻘﯩﺪﯨﻨﻤﯘ ﺩﻩﮬﺸﻪﺗﻠﯩﻚ، ﺷﻪﮬﯟﻩﺗﺨﻮﺭﻟﯘﻗﺘﯩﻨﻤﯘ ﻧﯧﮕﯩﺰﻟﯩﻚ ﻛﯧﺴﻪﻝ-ﺋﺎﻏﺮﯨﻘﻼﺭﻧﻰ ﺗﺎﺭﺗﯩﻤﯩﺰ. ﺑﯩﺰﻧﯩﯔ ﺋﯩﺪﺍﺭﯨﺪﯨﻜﻰ ﭘﯧﺸﻘﻪﺩﻩﻡ ﺧﯘﻳﺰﯗ ﺭﻩﺋﯩﺴﻠﻪﺭﺩﯨﻦ ﺑﯩﺮﻯ ﺋﯚﻟﯜﺵ ﺋﺎﻟﺪﯨﺪﺍ ﺷﺎﮬﺎﺩﻩﺕ ﺋﯧﻴﺘﯩﭙﺘﯘ، ﻳﻪﻧﻪ ﺑﯩﺮﻯ، ﺋﯚﻟﯜﺷﯩﮕﻪ ﺋﯩﺸﻪﻧﻤﻪﻱ، ﺋﻪﻣﺪﻯ ﺧﯩﺰﻣﻪﺕ ﻗﯩﻠﻤﺎﺳﻠﯩﻖ ﮬﻪﻗﻘﯩﺪﻩ ﺩﻩﺭﺕ ﺗﯚﻛﯜﭘﺘﯘ. "ﺋﺎﺩﻩﻣﻨﯩﯔ ﻳﯧﺮﯨﻢ ﺗﻪﺑﯩﺌﯩﺘﻰ ﺷﻪﻳﺘﺎﻥ" ﺩﯦﺪﻯ ﺋﯚﻣﻪﻙ ﺑﺎﺷﻠﯩﻘﯩﻤﯩﺰ. ﻗﺎﺭﯨﻐﺎﻧﺪﺍ ﺋﯘ ﺑﯘ ﮔﯧﭙﯩﮕﻪ ﺑﻪﻙ ﺋﯩﺸﻪﻧﺴﻪ ﻛﯧﺮﻩﻙ. ﺩﻩﺭﯞﻩﻗﻪ، ﺋﺎﺩﻩﻣﻨﯩﯔ ﻳﯜﺯﻩﻛﻰ ﮬﺎﻟﯩﺘﻰ ﻗﯧﺘﯩﺪﺍ ﻛﯜﺭﻣﯩﯔ ﻗﯩﺘﯩﻐﯘﺭﻟﯘﻕ، ﺑﻪﺩﺑﻪﺷﯩﺮﯨﻠﯩﻜﻠﻪﺭ ﺗﻮﻟﯘﭖ ﻳﺎﺗﯩﺪﯗ، ﺋﯩﻨﺴﺎﻥ ﺩﻩﮬﺸﻪﺕ ﻣﻪﺧﻠﯘﻕ، ﻳﺎﻣﺎﻧﻠﯩﻘﻘﺎ ﺋﻪﺳﻠﻰ ﺗﻪﺑﯩﺌﯩﺘﯩﺪﯨﻦ ﮬﻪﯞﻩﺳﻠﯩﻨﯩﺪﯗ، ﺋﯘﻧﺘﯘﻏﺎﻕ ﻛﯧﻠﯩﺪﯗ(ﺋﺎﻟﻼﮬﻨﯩﯔ ﻧﯧﻤﻪﺗﻠﯩﺮﯨﻨﻰ ﺋﯘﻧﺘﯘﭘﻼ ﺗﯘﺭﯨﺪﯗ)، ﻏﻪﺯﯨﭙﻰ ﻛﻪﻟﺴﻪ ﻳﯩﺮﺗﻘﯘﭺ ﮬﺎﻳﯟﺍﻧﺪﯨﻨﻤﯘ ﺋﯚﺗﻪ ﯞﻩﮬﺸﯩﻠﯩﺸﯩﺪﯗ. ﺋﯚﻟﯜﻣﺪﯨﻦ ﺋﯚﻟﮕﯜﺩﻩﻙ ﻗﻮﺭﻗﯩﺪﯗﻳﯘ، ﺋﯚﻟﻤﻪﻳﺪﯨﻐﺎﻧﺪﻩﻙ ﻳﺎﺷﺎﻳﺪﯗ. ﺗﻪﻛﻠﯩﭗ ﻗﯩﻠﯩﻨﻐﺎﻥ ﺷﻪﺭﯨﺌﻪﺗﻜﻪ ﺑﻮﻳﯘﻧﺘﯘﺭﯗﻕ، ﻛﯩﺸﻪﻧﮕﻪ ﻗﺎﺭﯨﻐﺎﻧﺪﻩﻙ ﻗﺎﺭﺍﻳﺪﯗ، ﺋﯘﻧﯩﯖﺪﯨﻦ ﻗﺎﭼﯩﺪﯗ، ﺋﻪﺭﻛﯩﻦ ﻳﺎﺷﺎﻳﻤﻪﻥ ﺩﻩﻳﺪﯗ، ﺋﻪﻣﻤﺎ ﺋﻪﺭﻛﯩﻨﻠﯩﻜﯩﻤﯘ ﺗﺎﻳﯩﻨﻠﯩﻖ؛ ﺋﯘ ﮬﻪﺭﮔﯩﺰ ﺋﻪﺭﻛﯩﻦ ﺑﻮﻻﻟﻤﺎﻳﺪﯗ، ﺋﯘﻧﻰ ﺩﯗﻧﻴﺎﺩﯨﻜﻰ ﺟﯩﻤﻰ ﻧﻪﺭﺳﻪ ﭼﻪﻛﻠﻪﭖ ﺗﯘﺭﯨﺪﯗ، ﭼﻪﻛﻠﯩﻚ ﺋﯩﻤﻜﺎﻧﯩﻴﻪﺕ، ﺟﻪﻣﺌﯩﻴﻪﺕ ﺋﯘﻧﻰ ﮬﻪﺭ ﻳﺎﻗﺘﯩﻦ ﻗﻮﺭﺷﺎﭖ ﺗﯘﺭﯨﺪﯗ، ﺋﯚﻟﯜﻡ ﺋﯘﻧﻰ ﺗﯧﺨﯩﻤﯘ ﺋﻪﺭﻛﯩﻦ ﻗﯩﻠﻤﺎﻳﺪﯗ ﯞﻩ ﺋﺎﺭﻣﯩﻨﯩﻐﺎ ﻳﻪﺗﻜﯜﺯﻣﻪﻳﺪﯗ. " ﻧﻪﮔﻪ ﺑﺎﺭﯨﺴﯩﻠﻪﺭ؟" ﺩﯦﮕﻪﻥ ﺋﺎﻳﻪﺕ ﺷﯘﻧﭽﯩﻠﯩﻚ ﯞﻩﺯﻧﻰ ﺋﯧﻐﯩﺮ، ﭼﻮﯕﻘﯘﺭ ﺋﺎﻳﻪﺕ ﺋﯩﻜﻪﻧﻜﻰ، ﺑﯩﺰﻧﻰ ﻳﻮﻝ ﺋﯩﺸﺎﺭﯨﺘﯩﻨﻰ ﺗﯧﭙﯩﺸﻘﺎ، ﺗﺎﭘﻘﺎﻧﺪﯨﻦ ﻛﯧﻴﯩﻦ ﺟﻪﺯﻣﻪﻥ ﺗﯩﺮﯨﺸﯩﭗ ﺷﯘ ﻳﻮﻟﺪﺍ ﻣﯧﯖﯩﺸﻘﺎ ﺋﯜﻧﺪﻩﻳﺪﯗ.

ﻛﯧﭽﯩﺪﯨﻦ ﺋﺎﺟﺎﻳﯩﭗ ﺷﯩﺮﯨﻦ ﭼﯜﺵ ﻛﯚﺭﯛﭘﺘﯩﻤﻪﻥ. ﺗﯘﻧﺠﻰ ﻣﯘﮬﻪﺑﺒﻪﺕ ﯞﯨﺴﺎﻟﯩﻐﺎ ﻳﯧﺘﯩﭙﺘﯩﻤﻪﻥ. ﺭﯨﺌﺎﻟﻠﯩﻘﺘﺎ ﺋﯘﻧﺘﯘﻟﯘﭘﻼ ﻗﺎﻟﻐﺎﻥ ﺋﯘ ﻗﯩﺰ، ﺋﯘ ﺋﯩﺴﯩﻢ، ﺋﯘ ﺋﻮﺑﺮﺍﺯ ﭼﯜﺵ ﻣﯘﮬﯩﺘﯩﺪﺍ- ﺗﻮﻟﯩﻤﯘ ﺭﻭﻣﺎﻧﺘﯩﻚ، ﮔﯜﺯﻩﻝ ﻣﯘﮬﯩﺘﺘﺎ ﺯﺍﮬﯩﺮ ﺑﻮﻟﻐﺎﻧﺪﺍ ﺋﯧﺴﯩﻤﺪﻩ ﺋﯘﻧﺘﯘﻟﻐﯘﺳﯩﺰ ﺑﯩﺮ ﻛﻪﭼﻤﯩﺶ ﺳﺎﻗﻠﯩﻨﯩﭗ ﻗﺎﻟﺪﻯ: ﺑﯩﻠﻠﻪ ﻛﺎﻓﯧﻲ ﺋﯩﭽﯩﭙﺘﯘﻕ. ﺭﯦﺴﺘﯘﺭﺍﻥ، ﺩﯦﺴﻜﻮﺧﺎﻧﺎ، ﺋﺎﺷﻘﯩﻼﺭ ﺑﺎﻏﭽﯩﺴﻰ ﻛﯩﻨﻮ ﺋﯧﻜﺮﺍﻧﯩﺪﻩﻙ ﺋﯚﺗﯜﺷﺘﻰ. ﺩﯦﺴﻜﻮﺧﺎﻧﯩﻐﺎ ﺑﺎﺭﺍﻳﻠﻰ ﺩﻩﻳﻤﯩﺸﻤﻪﻥ ﺋﯘﻧﯩﯖﻐﺎ. ﺋﯜﺭﯛﻣﭽﯩﺪﯨﻜﻰ ﮬﯧﻠﯩﻘﻰ ﺋﻪﺳﻪﺑﯩﻲ ﺩﯦﺴﻜﻮﺧﺎﻧﺎ ﻳﺎﺩﯨﻤﻐﺎ ﻳﻪﺗﺘﻰ. ﻣﺎﯕﻐﯘﺩﻩﻛﻤﯩﺰ، ﺑﯩﺮ ﺩﯙﯕﻠﯜﻙ ﺩﺍﻟﯩﻐﺎ ﭼﯩﻘﯩﭗ ﻗﺎﻟﻐﯘﺩﻩﻛﻤﯩﺰ. "ﺳﯧﻨﻰ ﺑﻪﺯﯨﺪﻩ ﻛﯚﺭﮔﯜﻡ ﻛﯧﻠﯩﺪﯗ"ﺩﯦﮕﯜﺩﻩﻙ ﺋﯘ. "ﻣﻪﻧﻤﯘ ﺷﯘ" ﺩﻩﻳﻤﯩﺸﻤﻪﻥ. 7 ﻳﺎﺷﻠﯩﻖ ﻗﯩﺰﻯ ﺑﺎﺭ ﺑﯩﺮ ﭼﻮﻛﺎﻥ، 3 ﻳﺎﺷﻘﺎ ﻛﯩﺮﻩﻱ ﺩﯦﮕﻪﻥ ﻗﯩﺰﻯ ﺑﺎﺭ ﺑﯩﺮ ﺋﻪﺭ ﺭﯨﺌﺎﻟﻠﯩﻘﻨﻰ، ﻳﯩﻠﻼﺭﻧﻰ ﮬﺎﻟﻘﯩﭗ ﺋﯚﺗﯜﭖ (ﺑﺎﻟﯩﻠﯩﺮﯨﻨﻰ ﺗﺎﺷﻼﭖ ﻗﻮﻳﯘﭖ) ﭼﯜﺵ ﻣﯘﮬﯩﺘﯩﺪﻩ ﺗﯧﭙﯩﺸﺘﻰ. ﻳﺎﻟﻐﺎﻥ! ﺋﯘ ﺩﯦﮕﻪﻥ ﻣﯧﯖﯩﻨﯩﯔ ﻛﯩﻨﻮﺳﻰ، ﻣﻪﻥ ﺑﯩﺮ ﭼﻪﺗﺘﻪ ﺗﺎﻣﺎﺷﯩﺒﯩﻦ ﺑﻮﻟﯘﭖ ﻛﯚﺭﯛﭖ ﺋﻮﻟﺘﯘﺭﯨﻤﻪﻥ. ﺋﻪﻣﻤﺎ ﺳﻪﺯﮔﯜﻟﯩﺮﯨﻢ ﺋﯘﻧﯩﯖﻐﺎ ﺑﯩﯟﺍﺳﯩﺘﻪ ﻗﺎﺗﻨﺎﺷﺘﻰ، ﻣﻪﻥ ﺋﯘ ﻛﯩﻨﻮﺩﺍ ﺋﺎﺳﺎﺳﻠﯩﻖ ﺭﻭﻝ ﺋﺎﻟﺪﯨﻢ. ﺑﯘﻧﻰ ﻧﯧﻤﻪ ﺩﻩﻳﻤﻪﻥ؟ ﺋﺎﻳﺎﻏﻼﺷﻤﺎﺱ ﭼﯜﺵ، ﮬﯧﭽﻜﯩﻢ ﭼﯜﺷﺘﯩﻜﻰ ﮔﯘﻧﺎﮬﻠﯩﺮﯨﺪﯨﻦ ﺳﻮﺭﺍﻗﻘﺎ ﺗﺎﺭﺗﯩﻠﻤﯩﺴﺎ ﻛﯧﺮﻩﻙ. ﺗﯚﻧﯜﮔﯜﻥ ﺋﺎﻳﺎﻟﯩﻤﻨﯩﯔ ﺋﯩﺸﻰ ﺳﯘﻏﺎ ﭼﯩﻼﺷﻘﺎﻧﺪﻩﻙ ﻗﯩﻠﯩﯟﯨﺪﻯ، ﺑﯜﮔﯜﻥ، ﺋﺎﻟﻼﮬﻨﯩﯔ ﺋﯩﺰﻧﻰ ﺑﯩﻠﻪﻥ ﺋﯜﻣﯩﺪ ﺗﯘﻏﯘﻟﺪﻯ، ﺑﯘ ﻳﻪﺭﮔﻪ ﻛﯧﻠﯩﺪﯨﻐﺎﻥ ﯞﺍﻗﯩﺖ ﺋﯧﻨﯩﻖ ﺑﻮﻟﺪﻯ. ﺧﻮﺗﯘﻥ ﮬﻪﻗﯩﻘﯩﻲ ﯞﻩﺗﻪﻥ، ﺧﻮﺗﯘﻥ ﮬﻪﻗﯩﻘﯩﻲ ﺗﯘﺭﻣﯘﺵ، ﺧﻮﺗﯘﻥ ﮬﺎﻻﻝ ﺟﯩﻨﺴﯩﻲ ﻣﯘﮬﻪﺑﺒﻪﺕ، ﺧﻮﺗﯘﻥ ﺑﺎﺷﻨﻰ ﺋﻮﯕﺸﺎﻳﺪﯗ، ﺧﻮﺗﯘﻥ ﺋﯚﺯﻩﯕﻨﻰ ﺗﻮﻧﯘﺗﯩﺪﯗ، ﺳﯧﻨﻰ ﺟﯩﻦ ﺗﻪﮔﻜﯜﺭ ﻗﯩﻠﻤﺎﻳﺪﯗ، ﭼﯜﻧﻜﻰ ﺋﯘ ﻛﯚﺯ ﺋﺎﻟﺪﯨﯖﺪﺍ ﺩﯨﻘﻘﯩﺘﯩﯖﻨﻰ ﺑﯚﻟﯜﭘﻼ ﺗﯘﺭﯨﺪﯗ، ﺑﯩﮭﯘﺩﻩ ﺧﯩﻴﺎﻟﻐﺎ ﺋﻮﺭﯗﻥ ﻗﺎﻟﺪﯗﺭﻣﺎﻳﺪﯗ.

ﻗﻪﻟﺐ ﮬﻮﺯﯗﺭﻯ ﻛﯩﭽﯩﻜﻜﯩﻨﻪ ﺋﯩﺸﻼﺭﺩﯨﻦ ﺑﺎﺷﻠﯩﻨﯩﺪﯗ. ﻣﯘﺭﻩﻛﻜﻪﭘﻠﯩﻜﺘﻪ ﻣﺎﯕﯩﻤﯩﺰ، ﺟﯚﻳﻠﯜﻳﻤﯩﺰ، ﻗﻮﻟﯩﻤﯩﺰﻧﻰ ﻛﯧﺴﯩﯟﺍﻟﯩﻤﯩﺰ، ﺑﯩﺮ ﻛﯩﻤﮕﻪ ﺳﻮﻗﯘﻟﯘﭖ ﻛﯧﺘﯩﻤﯩﺰ، ﺯﺍﺩﻯ ﺋﺎﺭﺍﻡ ﺗﺎﭘﻤﺎﻳﻤﯩﺰ. ﺷﻪﮬﯟﻩﺕ ﺑﯩﻠﻪﻥ ﻏﻪﻳﯟﻩﺕ ﻛﯩﺸﻰ ﺋﯩﻤﺎﻧﯩﻐﺎ ﺗﯩﻎ ﻛﯚﺗﯜﺭﯨﺪﯨﻐﺎﻥ ﺋﻪﺷﻪﺩﺩﯨﻲ ﺋﺎﭘﻪﺕ. ﺧﯩﻴﺎﻟﯩﻤﺪﯨﻦ ﻏﯩﻞ-ﭘﺎﻝ ﻛﯚﺭﯛﻧﯜﭖ ﻗﺎﻟﯩﺪﯗ ﺑﯩﺮ ﺑﻪﺩﺑﻪﺷﯩﺮﻩ، ﺭﻩﺯﯨﻞ ﻗﯩﻴﺎﭘﻪﺕ. ﺋﯘ ﻛﯚﺯﯛﻣﮕﻪ ﺷﯘﻧﺪﺍﻕ ﻳﯩﺮﮔﯩﻨﯩﺸﻠﯩﻚ، ﺑﯩﭽﺎﺭﻩ ﻛﯚﺭﯛﻧﯩﺪﯗ، ﺋﻪﻣﻤﺎ ﺋﯩﭻ ﺋﺎﻏﺮﯨﺘﯩﻤﻪﻥ، ﺋﯩﭻ ﺋﺎﻏﺮﯨﺘﻤﯩﺴﺎﻡ ﻗﺎﻧﺪﺍﻕ ﻗﯩﻠﯩﻤﻪﻥ؟ ﭼﯜﺷﻪﻧﻤﯩﺴﻪﻡ، ﺳﻪﯞﺭ ﻗﯩﻠﻤﯩﺴﺎﻡ ﺗﯜﮔﻪﺷﻤﻪﻣﺪﯨﻤﻪﻥ؟ ﺭﻭﮬﯩﻲ ﺑﯚﻟﯜﻧﯜﺵ ﻛﯧﺴﯩﻠﻰ ﺋﻪﻣﻪﺳﻤﻪﻥ، ﺋﻪﻣﻤﺎ ﺧﺎﺭﺍﻛﺘﯧﺮﯨﻤﺪﯨﻦ ﻗﯘﺗﯘﻻﻟﻤﺎﻳﻤﻪﻥ. ﭘﯩﺘﺮﻩﺕ ﺋﯩﺮﺍﺩﻩﻣﮕﻪ ﺑﺎﻗﻤﯩﻐﺎﻥ ﮬﺎﻟﺪﺍ ﻣﻪﯞﺟﯘﺕ، ﻣﻪﻧﺪﯨﻦ ﻛﻪﺳﻜﯩﻦ، ﺗﯧﺰ ﺋﯩﺮﺍﺩﻩ ﻳﻮﻕ، ﺋﯘﺯﺍﻗﻘﺎ ﺳﻮﺯﯗﻟﯩﺪﯨﻐﺎﻥ ﻳﺎﺷﺎﺵ ﺋﯩﺮﺍﺩﯨﺴﯩﻼ ﺑﺎﺭ. ﺗﺎﻣﺎﻗﻨﻰ ﮬﻪﺭ ﻗﺎﻧﭽﻪ ﺋﻮﺧﺸﯩﺘﯩﭗ ﺋﻪﺗﺴﻪﯕﻤﯘ، ﺋﯚﺯﻩﯓ ﺋﻪﺗﻜﻪﻧﻨﻰ ﺋﯚﺯﻩﯓ ﻳﻪﭖ ﻣﺎﺧﺘﯩﺴﺎﯕﻤﯘ، ﺑﺎﺷﻘﯩﻼﺭﻧﯩﯔ ﺑﺎﮬﺎﺳﻰ ﮬﻪﻣﻤﯩﺪﯨﻦ ﻣﯘﮬﯩﻢ ﺗﯘﻳﯘﻟﯩﺪﯗ؛ ﺑﺎﺷﻘﯩﻼﺭ، ﺋﺎﻟﻠﯩﻜﯩﻤﻠﻪﺭ ﺑﯩﺰﻧﻰ ﺑﺎﺷﻘﯘﺭﯗﯞﺍﺗﻘﺎﻧﺪﻩﻙ ﺑﯩﻠﯩﻨﯩﺪﯗ. ﺋﯚﺯﮔﯩﻠﻪﺭ ﺳﯚﻳﯜﻣﻠﯜﻙ، ﻏﻪﺭﻩﺯﻟﯩﻚ، ﻏﯘﺭﯗﺭﻟﯘﻕ ﺑﯩﺮ ﻛﯩﻤﻠﻪﺭ. ﺑﯩﺮﺍﯞﻻﺭﻧﯩﯔ ﺋﺎﺳﺎﺭﯨﺘﻰ ﺑﯘ ﺩﯗﻧﻴﺎﺩﺍ ﻳﺎﻣﺎﻥ ﺋﺎﺳﺎﺭﻩﺕ، ﺋﻪﻣﻤﺎ ﺑﯘ ﺋﺎﺳﺎﺭﻩﺗﺘﻪ ﺧﯘﺷﺎﻟﻠﯩﻖ، ﺳﺎﺋﺎﺩﻩﺕ ﻛﯚﻣﯜﻟﯜﭖ ﻳﺎﺗﯩﺪﯗ، ﺧﯩﻠﻤﯘ ﻛﻪﻳﭙﯩﻴﺎﺕ ﺋﯚﻣﯜﺭ ﺋﯧﻘﯩﻨﯩﻐﺎ ﻗﻮﺷﯘﻟﯘﭖ ﮔﺎﮬﻰ ﻻﻱ، ﮔﺎﮬﻰ ﺳﯜﺯﯛﻙ ﺋﺎﻗﯩﺪﯗ. ﻧﻪﭘﺴﯩﻤﯩﺰ ﺑﯩﺰﻧﻰ ﺩﺍﺋﯩﻢ ﺋﯧﺰﯨﺪﯗ، ﻗﻪﻟﺒﯩﻤﯩﺰ ﻗﯘﺭﯗﻗﺪﯨﻠﯩﺸﻘﺎ ﺗﻪﻳﻴﺎﺭ ﺗﯘﺭﯨﺪﯗ. ﺋﯩﻤﺎﻧﺪﯨﻦ ﻧﯘﺭ ﺋﺎﻟﻤﯩﻐﺎﻥ ﻗﻪﻟﺐ ﮔﯚﺭﯨﺴﺘﺎﻧﻠﯩﻘﻘﺎ، ﺋﯩﻤﺎﻧﺴﯩﺰ ﺋﯩﻨﺴﺎﻥ ﺋﯚﻟﯜﻛﻜﻪ ﺋﻮﺧﺸﺎﻳﺪﯗ. ﺋﺎﻟﻼﮬ ﮬﻪﺭﯨﻜﯩﺘﯩﻤﻨﻰ ﮬﯧﺴﺎﺑﻘﺎ ﺋﺎﻟﯩﺪﯗ، ﺋﯘ ﻛﺎﺗﺘﺎ ﺭﻩﮬﻤﻪﺕ ﺋﯩﮕﯩﺴﻰ.

ﺋﯩﻨﺴﺎﻥ ﺋﯧﮭﺘﯩﻴﺎﺟﻰ ﻣﺎﺩﺩﺍ ﺑﯩﻠﻪﻥ ﺭﻭﮬﻨﯩﯔ ﺋﯩﺴﻴﺎﻧﯩﺪﯗﺭ. ﺋﯘﻧﺘﯘﻏﺎﻕ ﻛﺎﻟﻼ ﺧﯘﺷﺎﻟﻠﯩﻘﯩﻨﻰ ﺩﺍﺋﯩﻢ ﻳﯜﺗﺘﯜﺭﯛﭖ ﻗﻮﻳﯩﺪﯗ. ﻗﻮﻏﻼﻧﺪﻯ ﺷﻪﻳﺘﺎﻥ ﻗﻮﺭﺳﺎﻗﺘﯩﻜﻰ ﻳﻪﻟﮕﻪ ﺋﻮﺧﺸﺎﻳﺪﯗ، ﭼﯩﻘﯩﺮﯨﭗ ﺗﯘﺭﯨﺴﻪﻥ، ﭘﻪﻳﺪﺍ ﺑﻮﻟﯘﭖ ﺗﯘﺭﯨﺪﯗ. ﻣﻪﻧﯩﻠﯩﻚ ﻛﯜﻧﻠﻪﺭﻧﻰ ﺗﻪﻗﯟﺍﻟﯩﻖ ﺑﯩﻠﻪﻥ ﺑﯧﺰﻩﺵ ﻻﺯﯨﻢ. ﻣﻪﯞﺟﯘﺕ ﮬﻪﺭ ﻧﻪﺭﺳﻪ، ﮬﻪﺭ ﺋﻪﮬﯟﺍﻝ ﺋﺎﻟﻼﮬ ﺗﻪﺳﻪﺭﺭﯗﭘﯩﺪﯨﻦ ﮬﻪﺭﮔﯩﺰ ﭼﻪﺗﻨﯩﻴﻪﻟﻤﻪﻳﺪﯗ، ﻗﯩﺴﻤﻪﺕ، ﺗﻪﻗﺪﯨﺮ ﺭﻩﺑﺒﯩﻤﯩﺰﻧﯩﯔ ﺋﯩﻠﻜﯩﺪﯨﻦ ﮬﻪﺭﮔﯩﺰ ﭼﯩﻘﯩﭗ ﻛﯧﺘﻪﻟﻤﻪﻳﺪﯗ. ﺗﻪﻣﻜﯩﻦ ﻳﺎﺷﺎ، ﺳﺎﻏﺮﺍ ﺋﻮﻳﻨﺎﺗﻘﺎﻥ ﻗﯩﺰﻻﺭﻧﻰ ﺋﯩﮕﯩﻠﻪﺵ ﺧﯩﻴﺎﻟﻰ ﻗﯘﺭﯗﻕ ﺧﯩﻴﺎﻝ، ﺧﯩﻴﺎﻝ-ﺋﯩﺴﺘﻪﻛﻠﯩﺮﯨﯔ ﺷﻪﮬﯟﻩﺗﺘﯩﻦ ﺑﺎﻟﻘﯩﭗ ﺑﺎﻗﻘﺎﻧﻤﯘ؟ ﺑﯩﺮﻩﺭ ﻗﯩﻤﻤﻪﺗﻠﯩﻚ ﮬﻪﺭﯨﻜﯩﺘﯩﯔ ﺋﯚﺯﻩﯕﺪﯨﻦ ﮬﺎﻟﻘﯩﭗ ﺑﺎﻗﻘﺎﻧﻤﯘ؟! ﻳﻮﻟﺪﯨﻦ ﺋﯧﺰﯨﭗ ﻗﺎﻟﻐﺎﻥ ﺋﯩﻜﻜﻰ ﺋﯘﻳﻐﯘﺭ ﮬﺎﺟﯩﻨﻰ ﺟﺎﻳﯩﻐﺎ ﺋﺎﭘﯩﺮﯨﭗ ﻗﻮﻳﺪﯗﻡ، ﺧﯘﺷﺎﻟﻠﯩﻖ ﻣﺎﻧﺎ ﻣﯘﺷﯘﻧﺪﺍﻕ ﻳﺎﺭﺩﻩﻣﺪﻩ، ﻳﺎﺧﺸﻰ ﺋﻪﻣﻪﻟﻠﻪﺭ ﻛﯩﭽﯩﻚ ﺑﻮﻟﺴﯩﻤﯘ ﺳﺎﯞﺍﺑﻠﯩﻖ، ﻧﺎﭼﺎﺭ ﺋﻪﻣﻪﻟﻠﻪﺭ ﺋﺎﺯﻏﯩﻨﻪ ﺑﻮﻟﺴﯩﻤﯘ ﺋﺎﺯﺍﺑﻠﯩﻖ. ﻣﻪﻛﻜﯩﻨﯩﯔ ﺑﯘﻟﯘﺗﻠﯘﻕ ﺋﺎﺳﻤﯩﻨﻰ ﺋﺎﻗﯩﺮﯨﭗ ﻛﯚﺭﯛﻧﻪﺗﺘﻰ، ﻧﺎﻣﺎﺯﺩﯨﻦ ﻗﺎﻳﺘﻘﺎﻧﺪﺍ ﻳﺎﻣﻐﯘﺭ ﺗﺎﻣﭽﯩﻠﯩﺪﻯ. ﻧﯧﮕﯩﺮ ﺋﺎﻳﺎﻟﻼﺭ ﯞﻩ ﺑﺎﻟﯩﻼﺭ ﺭﻩﮬﯩﻢ ﻛﯜﺗﯜﭖ "ﺳﻪﺑﯩﻴﻠﯩﻠﻼﮬ" (ﺋﺎﻟﻼﮬ ﻳﻮﻟﯩﺪﺍ) ﺩﻩﭖ ﻗﻮﻟﻠﯩﺮﯨﻨﻰ ﺳﻮﺯﯗﭖ ﺗﯘﺭﯨﺪﯗ، ﻛﯧﺴﯩﯟﯦﺘﯩﻠﮕﻪﻥ ﻗﻮﻟﻨﯩﯔ ﺋﻮﺭﻧﯩﺪﯨﻜﻰ ﻣﯘﻧﻪﻙ ﮔﯚﺷﻠﻪﺭ ﺋﻪﻟﻪﻡ ﺑﯩﻠﻪﻥ ﻣﯩﺪﯨﺮﻻﻳﺪﯗ، ﻗﺎﺭﯨﻤﺎﻱ ﺋﯚﺗﯜﭖ ﻛﯧﺘﯩﻤﯩﺰ، ﻛﯩﺸﯩﻠﻪﺭ ﺗﺎﺵ ﻳﯜﺭﻩﻛﻠﯩﺸﯩﭗ ﻛﻪﺗﻜﻪﻥ، ﺩﯗﻧﻴﺎ ﮬﯩﺮﯨﺴﻰ ﻗﺎﺗﻤﯘﻗﺎﺕ ﺋﻮﺭﯗﯞﺍﻟﻐﺎﻥ. ﻣﻪﺳﭽﯩﺘﺘﯩﻦ ﭼﯩﻘﯩﭙﻼ ﻧﺎﻣﺎﺯﻧﯩﯔ ﺭﻭﮬﻰ ﺑﺎﺭﺍ-ﺑﺎﺭﺍ ﺳﯘﺳﻼﭖ ﻛﯧﺘﯩﺪﯗ. ﻛﯚﻧﯜﭖ ﻛﻪﺗﺘﯘﻕ، ﺗﯩﻠﻪﻣﭽﯩﻠﻪﺭﻧﯩﯔ ﺳﻪﻣﯩﻤﯩﻴﯩﺘﯩﺪﯨﻨﻤﯘ ﮔﯘﻣﺎﻧﻠﯩﻨﯩﻤﯩﺰ. ﺩﯗﻧﻴﺎ ﻣﯘﺳﯘﻟﻤﺎﻧﻠﯩﺮﻯ ﻛﯚﭘﻪﻳﻤﻪﻛﺘﻪ، ﻣﻪﻛﻜﻪ، ﺑﻪﻳﺘﯘﻟﻼﮬ ﺑﺎﺭﻏﺎﻧﭽﻪ ﺋﺎﯞﺍﺗﻠﯩﺸﯩﺸﻘﺎ، ﻗﯩﺴﺘﺎﯕﭽﯩﻠﯩﻖ ﻛﯚﺭﯛﻟﯜﺷﻜﻪ ﺑﺎﺷﻠﯩﺪﻯ، ﺋﻪﺯﯨﻴﻪﺕ ﭼﯧﻜﯩﺶ ﻛﯧﺮﻩﻙ. ﻛﯩﭽﯩﻚ ﻣﻪﺳﭽﯩﺖ ﺋﯩﻤﺎﻣﯩﻨﯩﯔ ﻣﯘﯕﻠﯘﻕ ﻗﯩﺮﺍﺋﯩﺘﻰ ﺋﯚﻟﯜﻡ ﺋﺎﻟﺪﯨﺪﺍ ﻳﺎﯕﺮﯨﻤﺎﻗﺘﺎ.

ﻳﺎﺕ ﺗﯩﻠﻼﺭﻧﯩﯔ ﻗﺎﻳﻤﯘﻗﯩﺸﯩﺪﺍ ﮔﺎﭼﯩﻠﯩﺸﯩﭗ ﻗﺎﻟﯩﻤﻪﻥ، ﺗﻪﭘﻪﻛﻜﯘﺭﯗﻡ ﺋﺎﻧﺎ ﺗﯩﻠﯩﻤﻨﻰ ﭼﯚﺭﯨﺪﻩﻳﺪﯗ، ﺋﻪﻣﻤﺎ ﺋﯚﺯ ﺗﯩﻠﯩﻤﻤﯘ ﻛﯚﯕﻠﯜﻣﺪﯨﻜﯩﺪﻩﻙ ﺭﺍﯞﺍﻥ ﺋﻪﻣﻪﺱ، ﺋﯘﻗﯘﻡ ﺋﻪﺑﺠﻪﺵ، ﻛﺎﻟﻼ ﻏﻪﻟﻠﻪﻏﻪﺵ، ﭘﻪﻗﻪﺕ ﻳﯧﺰﯨﻘﻼ ﺗﯩﻠﯩﻤﻐﺎ ﺋﺎﺭﺍﻡ ﺑﯧﺮﯨﺪﯗ. ﺋﺎﺩﻩﻡ ﺋﻮﺧﺸﯩﻤﯩﻐﺎﻥ ﺗﺎﻻﻧﺖ، ﻗﺎﺑﯩﻠﯩﻴﻪﺗﻠﻪﺭﻧﯩﯔ ﻳﯩﻐﯩﻨﺪﯨﺴﻰ. ﺧﺎﺳﻠﯩﻖ ﮬﻪﺭ ﺋﯩﻨﺴﺎﻧﺪﺍ ﻧﯘﺭ ﭼﺎﭼﯩﺪﯗ. ﭼﻮﻟﭙﺎﻧﻼﺭ ﺑﯩﺮ ﻗﻪﺩﻩﺭ ﺋﺎﻻﮬﯩﺪﻩ ﭼﺎﻗﻨﯩﺴﺎ ﻛﯧﺮﻩﻙ. ﺋﻪﺭﻩﺑﭽﯩﺪﻩ ﮬﻪﻣﻤﻪ ﮔﻪﭖ "ﻣﺎﻓﻰ ﻣﯜﺷﻜﯜﻝ" (ﭼﺎﺗﺎﻕ ﻳﻮﻕ) ﺩﯦﮕﻪﻥ ﮔﻪﭘﺘﻪﻙ ﻗﻪﺩﯨﻨﺎﺱ، ﭘﯩﺸﺸﯩﻖ ﺑﻮﻟﯘﭖ ﻛﻪﺗﻜﻪﻥ ﺑﻮﻟﺴﺎ-ﮬﻪ! ﺋﯘﻧﺪﺍﻕ ﺋﺎﺳﺎﻥ ﺋﯩﺶ ﻳﻮﻕ، ﺗﯩﻞ ﺑﯩﺮ ﺳﯧﮭﯩﺮﻟﯩﻚ ﺋﻮﻳﯘﻥ، ﺋﻪﺳﺘﻪ ﺗﯘﺗﯘﺵ ﻗﺎﺑﯩﻠﯩﻴﯩﺘﻰ، ﺳﯚﺯﻧﻰ ﺗﻪﺭﺗﯩﭙﻠﻪﺷﺘﯜﺭﯛﺵ ﺋﯩﻘﺘﯩﺪﺍﺭﻯ، ﺋﯩﻨﻜﺎﺱ ﺗﯧﺰﻟﯩﻜﻰ... ﺩﯦﮕﻪﻧﺪﻩﻙ ﺋﺎﻣﯩﻠﻼﺭ ﺑﯩﺮﺍﯞﻧﯩﯔ ﺗﯩﻞ ﺋﯩﻘﺘﯩﺪﺍﺭﯨﻨﻰ ﺳﯩﻨﺎﻳﺪﯗ، ﺋﯘﻧﻰ ﺋﯚﺗﻜﯜﺭﻟﻪﺷﺘﯜﺭﯨﺪﯗ ﻳﺎﻛﻰ ﺩﯙﺗﻠﻪﺷﺘﯜﺭﯨﺪﯗ.

ﺗﺎﺭﻗﺎﻕ ﮬﺎﺟﯩﻼﺭ 5000 ﻏﺎ ﻳﯧﺘﯩﭙﺘﯘ، ﭘﺎﻛﯩﺴﺘﺎﻧﺪﯨﻦ 1200 ﺩﻭﻟﻼ ﺧﻪﺟﻠﻪﭖ ﻛﻪﻟﮕﻪﻧﻠﻪﺭ ﻛﯚﭘﻜﻪﻥ، ﮬﺎﺟﯩﻼﺭﻧﻰ ﺋﺎﻟﺪﯨﻐﺎﻥ ﮬﻪﺭ ﺗﯜﺭﻟﯜﻙ ﻗﻮﻳﻤﯩﭽﯩﻼﺭ 100-ﺋﯩﺸﺨﺎﻧﺎ ﺧﺎﺩﯨﻤﻠﯩﺮﯨﻨﻰ ﺗﯧﺮﯨﻜﺘﯜﺭﯛﭘﺘﯘ. ﮬﺎﺭﺍﻡ، ﮬﺎﺭﺍﻡ... -ﺩﻩﭖ ﺳﯚﺯﻟﻪﭖ ﻛﻪﺗﺘﻰ ﺑﯘﺭﯗﺗﻠﯘﻕ ﺋﻪﺭﻩﺏ- ﭘﻪﻗﻪﺕ ﻣﯘﺷﯘ ﺟﯘﯕﮕﻮ ﮬﺎﺟﯩﻠﯩﺮﯨﻼ ﺗﺎﺭﻗﺎﻕ، ﭼﯧﭽﯩﻼﯕﻐﯘ ﻛﯧﻠﯩﯟﺍﺗﯩﺪﯗ، ﻧﯧﻤﯩﺸﻘﺎ ﺗﻪﺷﻜﯩﻠﻠﯩﻚ ﺋﻪﻛﻪﻟﻤﻪﻳﺴﯩﻠﻪﺭ؟... ﻧﯧﻤﯩﺸﻘﺎ، ﺯﺍﺩﻯ ﻧﯧﻤﯩﺸﻘﺎ...

ﺗﯜﺭﻛﯩﻴﻪ ﮬﺎﺟﯩﻠﯩﺮﻯ ﺑﯩﺰﻧﯩﯔ ﺑﻪﺵ ﻳﯘﻟﺘﯘﺯﻟﯘﻕ ﻗﯩﺰﯨﻞ ﺑﺎﻳﺮﺍﻗﻘﺎ ﻗﺎﺭﺍﭖ ﺋﯚﺗﯜﭖ ﻛﻪﺗﺘﻰ.

ﻧﺎﻣﺎﺯﺩﯨﻦ ﻛﯧﻴﯩﻦ ﺧﻮﺷﻠﯘﻗﯘﻣﺪﺍ ﺧﻪﻟﻖ ﻧﺎﺧﺸﯩﻠﯩﺮﯨﻨﻰ ﻏﯩﯖﺸﯩﺪﯨﻢ. ﻗﯩﺮﺍﺋﻪﺗﺘﯩﻦ ﻛﯧﻴﯩﻦ ﻧﺎﺧﺸﺎ، ﻧﺎﻣﺎﺯﺩﯨﻦ ﻛﯧﻴﯩﻦ ﺋﯘﺳﺴﯘﻝ، ﺗﻪﻧﮭﻪﺭﯨﻜﻪﺕ. ﺋﯘ ﺩﯗﻧﻴﺎﻟﯩﻖ ﯞﻩ ﺑﯘ ﺩﯗﻧﻴﺎﻟﯩﻖ ﺑﻮﻟﯘﭖ ﻧﯘﺭﻏﯘﻥ ﻓﯩﺘﺮﻩﺕ(ﻳﺎﺭﯨﺘﯩﻠﯩﺶ ﺧﯘﺳﯘﺳﯩﻴﯩﺘﻰ)، ﻗﺎﺑﯩﻠﯩﻴﻪﺕ ﺋﯧﮭﺘﯩﻴﺎﺟﻠﯩﺮﻯ، ﻛﯚﯕﯜﻝ ﺗﻪﻗﻪﺯﺯﺍﻟﯩﺮﻯ ﺋﺎﻟﻤﯩﺸﯩﭗ ﺟﯘﺵ ﺋﯘﺭﺩﻯ، ﺑﯘﻻﻗﺘﻪﻙ ﻗﺎﻳﻨﯩﺪﻯ. ﻛﯧﭙﻪﻧﻠﯩﻜﻠﯩﺮﯨﻨﻰ ﺯﻩﻡ-ﺯﻩﻡ ﺳﯜﻳﯩﮕﻪ ﭼﯩﻼﭖ ﻳﯘﻳﯘﭖ ﻗﯘﺭﯗﺗﯘﭖ، ﺋﯚﻟﯜﻣﯩﮕﻪ ﺗﻪﻳﻴﺎﺭﻟﯩﻨﯩﯟﺍﺗﻘﺎﻥ ﺧﯘﻳﺰﯗ ﮬﺎﺟﯩﻠﯩﺮﻯ ﻣﻪﻛﻜﻪ ﻛﻮﭼﯩﻠﯩﺮﯨﺪﺍ ﻟﻪﻛﯩﻠﺪﻩﭖ ﻳﯜﺭﻣﻪﻛﺘﻪ. ﺋﯚﻣﻪﻛﺘﯩﻦ ﻛﻪﻟﮕﻪﻥ ﺳﺎﻏﯘﭺ ﭘﻪﻟﺘﻮﻟﯘﻕ ﺋﯘﻳﻐﯘﺭ ﮬﺎﺟﯩﻠﯩﺮﻯ ﺧﯘﺷﺎﻝ، ﺧﺎﺗﯩﺮﺟﻪﻡ ﻛﯚﺭﯛﻧﯩﺪﯗ، ﺑﯘﻻﺭﻧﻰ ﻛﯚﺭﮔﻪﻥ ﺗﺎﺭﻗﺎﻕ ﮬﺎﺟﯩﻠﯩﺮﯨﻤﯩﺰ: ﺑﯘ ﮬﺎﺟﯩﻠﯩﺮﯨﻢ ﺋﺎﺭﺍﻧﻼ ﺑﯩﺮ ﺋﺎﻱ ﺗﯘﺭﯨﺪﯗ، ﻣﻪﻛﻜﯩﻨﯩﯔ ﺑﺎﻏﺮﯨﻐﺎ ﻗﺎﻧﻤﺎﻳﺪﯗ... ﺩﻩﭖ ﺋﻮﻳﻼﻣﺪﯨﻐﺎﻧﺪﯗ؟ ﻗﻪﺷﻘﻪﺭﻟﯩﻖ ﮬﺎﺟﻰ ﺧﯧﻨﯩﻢ ﺗﻮﯓ ﺗﻪﮔﺪﻯ، ﮬﯚﻛﯜﻣﻪﺕ ﺧﺎﺩﯨﻤﯩﺪﻩﻙ ﻛﯚﺭﯛﻧﯜﺷﯜﻡ ﺑﻪﻟﻜﯩﻢ ﺋﯘﻧﯩﯔ ﺋﯩﭽﯩﻨﻰ ﺳﯩﻘﺘﻰ. ﺋﺎﺩﺩﯨﻲ-ﺳﺎﺩﺩﺍ، ﻛﻪﯓ ﻗﻮﺭﺳﺎﻕ ﻣﯘﺋﺎﻣﯩﻠﻪ ﮬﻪﻣﻤﻪ ﺋﺎﺩﻩﻣﮕﻪ، ﮬﯧﭻ ﺑﻮﻟﻤﯩﻐﺎﻧﺪﺍ ﻛﯚﭖ ﺳﺎﻧﻠﯩﻖ ﺋﺎﺩﻩﻣﮕﻪ ﻳﺎﻗﯩﺪﯗ. ﺑﯘ ﺩﯗﻧﻴﺎ، ﺑﯘ ﻛﯜﻥ، ﮬﻪﺗﺘﺎ ﻣﯘﺷﯘ ﭘﻪﻳﺘﺘﯩﻜﻰ ﮬﻪﺭ ﺳﺎﺋﻪﺕ، ﮬﻪﺭ ﻣﯩﻨﯘﺕ ﮬﻪﺭﮔﯩﺰ ﺑﺎﻗﯩﯟﻩﻧﺪﻩ ﺋﻪﻣﻪﺱ، ﻛﻪﭼﻤﯩﺶ ﮬﻪﺭﮔﯩﺰ ﻳﯧﯖﯩﻼﻧﻤﺎﻳﺪﯗ، ﯞﺍﻗﯩﺖ ﺋﯚﺗﻜﯜﺯﯛﻟﻤﻪﻱ ﺋﯩﭽﻰ ﭘﯘﺷﯘﭖ ﻛﯧﺘﯩﯟﺍﺗﻘﺎﻧﻼﺭﻏﺎ ﺋﯩﺴﺖ! ﺷﻪﮬﯟﻩﺗﺘﯩﻦ ﺑﺎﺷﻘﺎ ﮬﯘﺯﯗﺭﯨﻨﻰ ﺗﺎﭘﺎﻟﻤﺎﻳﺪﯨﻐﺎﻧﻼﺭ ﺑﯩﭽﺎﺭﻩ، ﮬﺎﻻﻝ ﻳﻮﻝ ﺧﯘﺵ ﭘﯘﺭﺍﻳﺪﯗ، ﺑﯩﺮﺍﻕ ﺑﯩﺰ ﺩﺍﺋﯩﻢ ﺯﯗﻛﺎﻡ ﺑﻮﻟﯘﭖ ﻳﯜﺭﮔﻪﭼﻜﻪ ﺋﯘﻧﻰ ﮬﯩﺪﻟﯩﻴﺎﻟﻤﺎﻱ ﻗﺎﻟﯩﻤﯩﺰ. ﺋﯩﭽﯩﻤﻨﻰ ﺗﻮﻟﺪﯗﺭﯗﭖ ﻧﻪﭘﻪﺱ ﺋﺎﻻﻱ، ﮬﻪﺭ ﻧﻪﭘﻪﺳﻨﯩﯔ ﺋﺎﻟﻼﮬﻨﯩﯔ ﺑﯜﻳﯜﻙ ﻧﯧﻤﯩﺘﻰ ﺋﯩﻜﻪﻧﻠﯩﻜﯩﻨﻰ ﺋﯘﻧﺘﯘﭖ ﻗﺎﻟﻤﺎﻱ. ﺋﯩﭽﯩﯖﻨﻰ ﺳﯩﻘﻤﺎ، ﺩﯗﻧﻴﺎ ﺭﻩﯕﮕﺎﺭﻩﯓ.

ﺳﺎﻧﺴﯩﺰ ﺋﯘﺷﺸﺎﻕ ﺑﯧﻠﯩﻘﻼﺭﺩﻩﻙ ﺗﯩﭙﺘﯩﻨﯩﭻ ﺋﯜﺯﯛﭖ ﻳﯜﺭﯛﺷﻜﻪﻥ ﭼﯜﺷﻠﯩﺮﯨﻢ ﺭﯨﺌﺎﻟﻠﯩﻘﻨﯩﯔ ﺋﻮﻳﻐﯩﺘﯩﺸﻰ ﺑﯩﻠﻪﻥ ﺗﻪﺭﻩﭖ-ﺗﻪﺭﻩﭘﻜﻪ ﺗﺎﺭﺍﭖ ﭼﯧﭽﯩﻠﯩﭗ ﻛﻪﺗﺘﻰ. ﺋﺎﺩﻩﻡ ﺋﻪﻟﻪﻳﮭﯩﺴﺴﺎﻻﻡ ﮬﻪﯞﯞﺍ ﺋﺎﻧﯩﻐﺎ: "ﻛﻪﻝ ﻣﯧﻨﯩﯔ ﮔﯚﺷﯜﻡ، ﺗﯧﻨﯩﻢ" ﺩﯦﮕﻪﻧﯩﻜﻪﻥ. ﮬﻪﯞﯞﺍ ﺋﺎﻧﺎ ﺋﺎﺩﻩﻡ ﺋﻪﻟﻪﻳﮭﯩﺴﺴﺎﻻﻡ ﺟﻪﻧﻨﻪﺗﻜﻪ ﻛﯩﺮﯨﺸﺘﯩﻦ ﺑﯘﺭﯗﻥ ﻳﺎﺭﯨﺘﯩﻠﯩﭗ ﺑﻮﻟﯘﻧﻐﺎﻧﯩﻜﻪﻥ. ﺋﺎﺩﻩﻡ ﺋﺎﺗﺎ ﺟﻪﻧﻨﻪﺗﺘﻪ ﺋﻪﺳﯩﺮﺩﯨﻦ ﺷﺎﻣﻐﯩﭽﻪ ﺗﯘﺭﻏﺎﻥ ﺩﯦﮕﻪﻥ ﻗﺎﺭﺍﺵ ﭘﻪﺭﻩﺯ ﭘﯧﺘﻰ ﻗﺎﭘﺘﯘ. ﭼﻪﻛﻠﻪﻧﮕﻪﻥ ﻣﯧﯟﻩ ﺯﺍﺩﻯ ﻗﺎﻧﺪﺍﻕ ﻣﯧﯟﻩ؟ ﺷﻪﻳﺘﺎﻥ ﺟﻪﻧﻨﻪﺗﻨﯩﯔ ﺋﯩﭽﯩﺪﻩ ﺗﯘﺭﯗﭖ ﺋﺎﺩﻩﻡ ﺋﺎﺗﺎ ﺑﯩﻠﻪﻥ ﮬﻪﯞﯞﺍ ﺋﺎﻧﯩﻤﯩﺰﻧﻰ ﺋﺎﺯﺩﯗﺭﻏﺎﻧﻤﯘ ﻳﺎﻛﻰ ﺗﯧﺸﯩﺪﺍ ﺗﯘﺭﯗﭘﻤﯘ؟... ﺩﯦﮕﻪﻧﺪﻩﻙ ﻣﻪﺳﯩﻠﯩﻠﻪﺭﻧﻰ ﻛﻮﭼﯩﻼﭖ ﺗﻪﺗﻘﯩﻖ ﻗﯩﻠﯩﺶ ﭘﻪﻗﻪﺕ ﺧﯩﻠﻤﯘ ﺧﯩﻞ ﭘﻪﺭﻩﺯ، ﺋﯩﺨﺘﯩﻼﭖ ﺗﯘﻏﺪﯗﺭﯨﺪﯗ. ﺋﯘﻧﯩﯔ ﺋﯘﻧﭽﻪ ﭼﻮﯓ ﺋﻪﮬﻤﯩﻴﯩﺘﯩﻤﯘ ﻳﻮﻕ. ﺑﯘﺭﯗﻧﻘﻰ ﺑﻪﺯﻯ ﺋﯘﻟﯩﻤﺎﻻﺭ ﺋﺎﺷﯘﻧﺪﺍﻕ ﻣﻪﺳﯩﻠﯩﻠﻪﺭﮔﻪ ﺗﻮﻻ ﺋﯧﺴﯩﻠﯩﯟﯦﻠﯩﭗ، ﺯﯦﮭﻨﯩﻨﻰ ﺋﯘﭘﺮﯨﺘﯩﭗ، ﺳﺎﻗﺎﻟﻠﯩﺮﻯ ﺋﺎﻗﯩﺮﯨﭗ ﻗﯧﺮﯨﭗ ﺋﯚﻟﯜﭖ ﻛﻪﺗﻜﻪﻥ. ﺑﻪﺯﯨﻠﯩﺮﻯ ﮬﻪﺗﺘﺎ ﺷﻪﻙ، ﮔﯘﻣﺎﻧﻐﺎ ﭼﯜﺷﯜﭖ ﺋﯧﺰﯨﭗ ﻛﻪﺗﻜﻪﻥ، ﺋﺎﺯﻏﺎﻥ ﭘﯧﺘﻰ ﺋﯚﻟﯜﭖ ﻛﯧﺘﯩﺸﺘﯩﻦ ﺧﯘﺩﺍﻳﯩﻢ ﺳﺎﻗﻠﯩﺴﯘﻥ. ﺗﯚﯞﻩ ﻗﯩﻠﯩﯟﯦﻠﯩﺶ، ﺋﯩﺒﺎﺩﻩﺕ ﻗﯩﻠﯩﯟﯦﻠﯩﺶ ﭘﯘﺭﺳﯩﺘﻰ ﻗﯩﻤﻤﻪﺗﻠﯩﻚ ﭘﯘﺭﺳﻪﺕ. ﺑﯘ ﺋﯚﻣﯜﺭ ﺋﻪﻣﻪﻟﯩﻴﻪﺗﺘﻪ ﻛﺎﺗﺘﺎ ﺋﺎﻣﻪﺕ، ﺷﺎﺭﺍﭘﻪﺕ، ﺑﻪﺧﺖ-ﺳﺎﺋﺎﺩﻩﺕ؛ ﻣﯘﺷﻪﻗﻘﻪﺗﻤﯘ ﺧﯘﺩﺩﻯ ﺋﻪﻳﻠﻪﻧﮕﻪﻥ ﺧﯧﻤﯩﺮﻧﯩﯔ ﺋﯧﭽﯩﺘﻘﯘﺳﻰ، ﺗﯘﺭﻣﯘﺷﻨﯩﯔ ﺗﯘﺯ-ﺗﻪﻣﻰ ﺟﺎﭘﺎ ﺋﺎﺭﻗﯩﻠﯩﻖ ﺗﻪﯕﺸﯩﻠﯩﺪﯗ، ﺋﺎﻧﺪﯨﻦ ﺗﯧﺘﻴﯩﺪﯗ. "ﺋﯘﺭﯗﻗﯩﺪﺍ ﺑﻮﻟﺴﺎ ﺗﻮﭘﯩﺴﯩﺪﺍ ﺗﯧﺘﯩﻴﺪﯗ". ﺟﺎﻧﻨﻰ ﺋﯘﭘﺮﯨﺘﯩﺶ ﺋﻪﻗﯩﻠﻨﯩﯔ ﮬﻪﻳﺪﻩﻛﭽﯩﻠﯩﻜﯩﺪﻩ ﺑﻮﻟﯘﺷﻰ، ﺋﯘﻧﯩﯔ ﺑﻪﺩﯨﻠﻰ ﻣﯘﯞﻩﭘﭙﻪﻗﯩﻴﻪﺕ ﺋﺎﺭﻗﯩﻠﯩﻖ ﺗﯚﻟﯩﻨﯩﺸﻰ ﻛﯧﺮﻩﻙ.

ﭘﻪﻳﻐﻪﻣﺒﻪﺭ ﺋﻪﻟﻪﻳﮭﯩﺴﺴﺎﻻﻡ ﮬﯩﺠﺮﻩﺕ ﻗﯩﻠﻐﺎﻥ ﻳﻮﻟﻨﻰ ﻣﺎﺷﯩﻨﯩﺪﺍ 4 ﺳﺎﺋﻪﺗﺘﯩﻦ ﺋﺎﺭﺗﯘﻕ ﻣﯧﯖﯩﭗ ﺗﯜﮔﻪﺗﺘﯘﻕ. ﻣﯘﻗﻪﺩﺩﻩﺱ ﺯﯦﻤﯩﻨﺪﺍ ﻗﯘﺭﺋﺎﻥ ﺋﺎﯕﻼﭖ ﻣﯧﯖﯩﺶ ﺑﺎﺷﻘﯩﭽﻪ ﮬﻮﺯﯗﺭ. ﭘﻪﻳﻐﻪﻣﺒﻪﺭ ﻣﻪﺳﭽﯩﺘﯩﮕﻪ ﺑﯧﺮﯨﭗ ﻳﺎﻟﻐﯘﺯ ﻧﺎﻣﺎﺯ ﺋﻮﻗﯘﺩﯗﻡ، ﻛﻪﯕﺮﻯ ﻣﻪﻳﺪﺍﻧﺪﯨﻜﻰ ﻣﯘﺳﯘﻟﻤﺎﻧﻼﺭ ﺟﺎﻣﺎﺋﻪﺳﻰ ﻗﯩﻴﺎﻣﻪﺕ ﻛﯜﻧﯩﺪﯨﻜﻰ ﮬﻪﺷﺮ-ﻧﻪﺷﺮ (ﺗﻮﭖ-ﺗﻮﭖ ﻳﯩﻐﯩﻠﯩﺶ) ﯞﺍﻗﺘﯩﻨﻰ ﻗﯩﻴﺎﺱ ﻗﯩﻠﺪﯗﺭﯨﺪﯗ. ﻣﻪﺳﺠﯩﺪﯨﻞ ﮬﻪﺭﻩﻣﮕﻪ ﺳﻪﮬﻪﺭﺩﻩ ﻣﺎﯕﻐﺎﻧﺪﺍ ﻛﻪﻳﻨﯩﻤﮕﻪ ﻗﺎﺭﺍﭖ ﺑﺎﻗﺘﯩﻢ، ﻣﯚﻣﯩﻨﻠﻪﺭ ﺗﻮﭖ-ﺗﻮﭖ ﺑﻮﻟﯘﭖ ﻛﯧﻠﯩﺸﯩﯟﺍﺗﺎﺗﺘﻰ، ﻣﻪﺳﭽﯩﺖ ﺋﯩﭽﯩﺪﻩ ﺋﺎﻳﺎﻟﻼﺭ ﻗﻪﺳﯩﺪﻩ ﺋﻮﻗﯘﯞﺍﺗﺴﺎ ﻛﯧﺮﻩﻙ. ﺋﯩﻨﺴﺎﻧﻼﺭ ﺧﯩﻠﻤﯘ ﺧﯩﻞ ﺋﯩﺸﻼﺭﻧﻰ ﺋﺎﻟﻼﮬ ﺋﯩﺰﻧﻰ ﺑﯩﻠﻪﻥ ﺋﻮﻳﻼﭖ ﺗﯧﭙﯩﭗ ﺗﯘﺭﯨﺪﯗ. ﺋﺎﺭﯨﻼﺷﻤﺎ ﺋﯩﺸﻼﺭﻧﻰ ﺑﯩﻠﯩﭗ-ﺑﯩﻠﻤﻪﻱ ﻗﯩﻠﯩﭗ، ﻛﯚﯕﯜﻝ ﺗﻪﻗﻪﺯﺯﺍﺳﯩﻨﻰ ﻗﺎﻧﺪﯗﺭﯗﭖ ﻳﯜﺭﯛﻳﺪﯗ. ﭘﻪﻳﻐﻪﻣﺒﻪﺭ ﻣﻪﺳﭽﯩﺘﻰ ﺑﺎﺷﻘﯩﭽﻪ ﮬﻪﻳﯟﻩﺕ ﻛﯚﺭﯛﻧﺪﻯ، ﻣﻪﻳﺪﺍﻥ 4 ﻳﯩﻞ ﺋﺎﯞﯞﺍﻟﻘﯩﺪﯨﻦ ﺳﻪﻝ ﺋﯚﺯﮔﯩﺮﯨﭙﺘﯘ. ﺑﯩﺰ ﺋﺎﺟﺎﻳﯩﭗ ﺳﻪﻧﺌﻪﺗﻠﯩﻚ ﺑﯩﺮ ﺩﯗﻧﻴﺎﺩﺍ ﻳﺎﺷﺎﻳﺪﯨﻜﻪﻧﻤﯩﺰ، ﺩﯗﻧﻴﺎﻧﯩﯔ ﯞﻩ ﺭﻭﮬﯩﻤﯩﺰﻧﯩﯔ ﺟﻪﻟﭙﻜﺎﺭﻟﯩﻘﯩﻐﺎ ﺋﻪﺳﯩﺮ ﺑﻮﻟﯩﺪﯨﻜﻪﻧﻤﯩﺰ، ﺩﯗﻧﻴﺎﺩﯨﻦ ﺑﯩﺰﺍﺭ ﺑﻮﻟﯘﭖ ﺟﯧﻨﯩﻤﯩﺰﺩﯨﻦ ﺗﻮﻳﯩﺪﯨﻐﺎﻥ ﺳﺎﺋﻪﺗﻠﯩﺮﯨﻤﯩﺰ ﺑﻪﻛﻤﯘ ﺋﺎﺯ ﺑﻮﻟﯩﺪﯨﻜﻪﻥ. ﺑﯘ ﺋﺎﻣﺎﻧﻪﺕ ﺟﺎﻥ ﺋﺎﺷﯘﻧﺪﺍﻕ ﺗﺎﺗﻠﯩﻖ ﺋﯩﻜﻪﻥ، ﺟﯧﻨﯩﻤﯩﺰ ﺋﺎﻟﻼﮬﻨﯩﯔ ﺋﯩﻠﻜﯩﺪﻩ ﺑﻮﻟﺴﯩﻤﯘ، ﺋﻪﻣﻤﺎ ﺋﯚﺯﯨﻤﯩﺰﻧﻰ ﻳﻪﻧﯩﻼ ﺑﯘ ﺟﺎﻧﻨﯩﯔ ﺋﯩﮕﯩﺴﯩﺪﻩﻙ، ﮬﯧﭻ ﺑﻮﻟﻤﯩﺴﺎ ﯞﺍﻗﯩﺘﻠﯩﻖ ﺧﻮﺟﺎﻳﯩﻨﯩﺪﻩﻙ ﮬﯧﺲ ﻗﯩﻠﯩﭗ، ﺋﺎﻣﺎﻧﻪﺗﻜﻪ ﮬﻪﺭﮔﯩﺰ ﺧﯩﻴﺎﻧﻪﺕ ﻗﯩﻠﻐﯘﻣﯩﺰ ﻛﻪﻟﻤﻪﻳﺪﯨﻜﻪﻥ، ﺋﯘﻧﻰ ﻛﯚﺯ ﻗﺎﺭﯨﭽﯘﻗﯩﻤﯩﺰﺩﻩﻙ ﺋﺎﺳﺮﺍﭖ ﭘﯜﺗﯜﻥ ﺟﻪﮬﻠﯩﻤﯩﺰ ﺑﯩﻠﻪﻥ ﻗﻮﻏﺪﺍﻳﺪﯨﻜﻪﻧﻤﯩﺰ. ﺋﻪﻣﻤﺎ ﺑﯩﺰ ﺑﺎﺗﯘﺭﻟﯘﻗﻨﯩﯔ ﺋﯚﻣﯜﺭﻧﻰ ﻗﯩﺴﻘﺎﺭﺗﺎﻟﻤﺎﻳﺪﯨﻐﺎﻧﻠﯩﻘﯩﻨﻰ، ﻗﻮﺭﻗﯘﻧﭽﺎﻗﻠﯩﻘﻨﯩﯔ ﺋﯚﻣﯜﺭﻧﻰ ﺋﯘﺯﺍﺭﺗﺎﻟﻤﺎﻳﺪﯨﻐﺎﻧﻠﯩﻘﯩﻨﻰ ﺑﯩﻠﻤﻪﻳﺪﯨﻜﻪﻧﻤﯩﺰ. ﺋﻪﺟﻪﻝ ﻳﻪﺗﻜﻪﻧﺪﻩ ﺭﻭﮬﯩﻤﯩﺰ ﺗﯘﺗﯘﭖ ﻗﯧﻠﯩﻨﯩﺪﯗ، ﻛﻪﻟﻤﯩﺴﻪ ﺯﯦﻤﯩﻨﺪﺍ ﺳﻪﻳﺮ ﻗﯩﻠﯩﭗ ﻳﯜﺭﯨﯟﯦﺮﯨﻤﯩﺰ، ﺑﯘﻧﯩﻤﯘ ﭼﻮﯕﻘﯘﺭ ﺋﻮﻳﻼﭖ ﺑﺎﻗﻤﺎﻳﺪﯨﻜﻪﻧﻤﯩﺰ، ﮔﻮﻳﺎ ﻣﻪﯕﮕﯜ ﻳﺎﺷﺎﻳﺪﯨﻐﺎﻧﺪﻩﻙ ﺗﯘﻳﻐﯘﺩﺍ ﮬﺎﻳﺎﺗﻠﯩﻘﻘﺎ ﺋﺎﺟﺎﻳﯩﭗ ﺑﯧﺮﯨﻠﯩﺪﯨﻜﻪﻧﻤﯩﺰ، ﺋﺎﭼﻜﯚﺯﻟﯩﺸﯩﺪﯨﻜﻪﻧﻤﯩﺰ، ﺑﯩﺮ ﻛﯩﻤﻠﻪﺭ ﺑﯩﻠﻪﻥ ﺑﯩﺮ ﻧﯧﻤﯩﻨﻰ ﺗﺎﻟﯩﺸﯩﺪﯨﻜﻪﻧﻤﯩﺰ، ﺧﺎﭘﯩﻠﯩﺸﯩﺪﯨﻜﻪﻧﻤﯩﺰ، ﺋﯚﭘﻜﯩﻤﯩﺰ، ﻳﯜﺭﯨﻜﯩﻤﯩﺰﻧﻰ ﺳﯩﻘﯩﭗ ﺋﺎﭼﭽﯩﻘﻠﯩﻨﯩﭗ، ﻏﻪﺯﻩﭘﻠﯩﻨﯩﭗ، ﮬﺎﺳﯩﺮﺍﭖ ﺗﯩﻘﯩﻠﯩﭗ ﻛﯧﺘﯩﺪﯨﻜﻪﻧﻤﯩﺰ، ﺋﯚﭺ-ﺋﺎﺩﻩﯞﻩﺗﺘﯩﻦ ﺋﯩﭽﯩﻤﯩﺰﻧﻰ ﺷﻪﻟﯟﻩﺭﯨﺘﯩﭗ، ﺯﻩﮬﻪﺭﻟﯩﻚ ﻳﯩﻼﻧﻐﺎ ﺋﺎﻳﻠﯩﻨﺪﯨﻜﻪﻧﻤﯩﺰ. ﺋﯩﻨﺴﺎﻥ ﺋﯘﻧﺘﯘﻏﺎﻕ، ﺋﻪﺧﻤﻪﻕ، ﺑﻪﺩﺑﻪﺥ ﺑﻮﻟﻤﯩﺴﺎ ﻳﺎﺷﯩﻴﺎﻟﻤﺎﻣﺪﯨﻐﺎﻧﺪﯗ؟ ﺷﻪﮬﯟﻩﺕ، ﮬﺎﯞﺍﻳﻰ ﮬﻪﯞﻩﺱ، ﻧﻪﭘﺴﻰ ﺑﺎﻻﺩﯨﻦ ﺑﯩﺮ ﺩﻩﻡ ﻳﯩﺮﺍﻗﻼﺷﺴﺎ ﻧﻪﭘﻪﺳﻠﯩﺮﻯ ﻳﯧﺘﯩﺸﻤﻪﻱ ﺋﯚﻟﯜﭖ ﻗﺎﻻﻣﺪﯨﻐﺎﻧﺪﯗ؟ ﻣﯘﺷﻪﻗﻘﻪﺗﻜﻪ ﺳﻪﯞﺭ ﻗﯩﻠﯩﺶ ﺋﯩﺮﺍﺩﯨﻨﻰ ﭼﯩﯖﯩﺘﯩﺪﯗ، ﺋﯩﻤﻜﺎﻥ ﺑﺎﺭ ﺗﯘﺭﯗﻗﻠﯘﻕ ﮔﯘﻧﺎﮬﺘﯩﻦ ﻗﯧﭽﯩﺶ ﺗﯧﺨﯩﻤﯘ ﭼﻮﯓ ﺳﻪﯞﺭ-ﺗﺎﻗﻪﺗﻨﻰ، ﮬﻪﻗﯩﻘﯩﻲ ﺗﻪﻗﯟﺍﻟﯩﻘﻨﻰ ﺗﻪﻟﻪﭖ ﻗﯩﻠﯩﺪﯗ. ﻣﻪﻟﯘﻡ ﻛﻪﻳﭙﯩﻴﺎﺗﺘﺎ ﺗﯘﻳﯘﻗﺴﯩﺰ ﺗﻪﻗﯟﺍﻟﯩﺸﯩﭗ ﻛﯧﺘﯩﻤﯩﺰ، ﻳﻪﻧﻪ ﺑﯩﺮ ﺑﯚﻟﯜﻙ، ﺋﯜﺯﯛﻙ-ﺋﯜﺯﯛﻙ ﺭﻭﮬﯩﻲ ﮬﺎﻟﺪﺍ ﮬﺎﯞﺍﻳﻰ ﮬﻪﯞﻩﺳﻜﻪ ﺗﻪﺳﻠﯩﻢ ﺑﻮﻟﯘﭖ، ﺋﯩﻤﺎﻧﯩﻤﯩﺰﻏﺎ ﺗﻪﺳﻪﻟﻠﯩﻲ ﺋﯧﻴﺘﯩﻤﯩﺰ. ﺑﯩﺮ ﻳﯜﺯﯨﻤﯩﺰ ﺷﻪﻳﺘﺎﻥ ﺩﻩﭖ ﺷﻪﻳﺘﺎﻥ ﻟﻪﺋﯩﻨﮕﻪ ﺋﯩﺸﯩﻚ ﺋﯧﭽﯩﭗ ﺑﯧﺮﯨﻤﯩﺰ. ﺋﯘ ﻣﻪﻟﺌﯘﻥ ﺑﯩﺰﻧﻰ ﺧﯘﺷﺎﻝ ﺋﻮﻳﻨﯩﺘﯩﭗ ﺑﯩﺨﯘﺗﻼﺷﺘﯘﺭﯨﺪﯗ، ﻳﺎﻣﺎﻥ ﺧﯩﻴﺎﻟﻨﻰ ﮬﻪﺳﺴﯩﻠﻪﭖ ﺗﯘﻏﺪﯗﺭﯨﺪﯗ، ﺋﯩﭽﯩﻤﯩﺰﻧﻰ ﻗﺎﺭﯨﻐﺎ، ﺳﯧﺮﯨﻘﻘﺎ ﺑﻮﻳﺎﻳﺪﯗ، ﺋﯩﺪﯨﻴﯩﻤﯩﺰﻧﻰ ﭘﺎﺧﺎﻟﻼﺷﺘﯘﺭﯨﺪﯗ، ﻳﺎﺷﺎ، ﺋﻮﻳﻨﺎ، ﻗﻮﻟﯘﯕﻨﻰ ﻟﻪﺯﺯﻩﺗﻜﻪ ﻳﻪﺗﻜﯜﺯ، ﻏﻪﻡ-ﻗﺎﻳﻐﯘ، ﻗﻮﺭﻗﯘﻧﭽﻨﻰ ﺑﯩﺮ ﺩﻩﻡ ﻛﻪﺗﻜﯜﺯ... ﺩﻩﭖ ﯞﯗﺟﯘﺩﯨﻤﯩﺰﻧﻰ ﺷﯘﻧﯩﯖﻐﺎ ﻛﯚﻧﺪﯛﺭﯛﭖ ﻗﻮﻳﯩﺪﯗ. ﮬﻪﻣﻤﯩﺪﯨﻦ ﻛﯚﻧﮕﻪﻥ ﻳﺎﻣﺎﻥ، ﻛﯚﻧﯜﭖ ﻗﯧﻠﯩﭗ، ﮔﯘﻧﺎﮬﻘﺎ ﭘﯧﺘﯩﭗ ﺗﯘﻳﯘﻗﺴﯩﺰ ﺋﯚﻟﮕﻪﻥ ﻳﺎﻣﺎﻥ! ﮬﻪﺗﺘﺎ ﺗﯚﯞﻩ ﻗﯩﻠﯩﯟﯦﻠﯩﺸﻘﯩﻤﯘ ﺋﯜﻟﮕﯜﺭﻣﻪﻱ ﻗﯧﻠﯩﺸﯩﻤﯩﺰ ﻣﯘﻣﻜﯩﻦ. ﺋﺎﻟﻼﮬ ﺋﻪﺯﺯﻩ ﯞﻩ ﺟﻪﻟﻠﻪ ﺑﯩﺰﻧﻰ ﺋﯘ ﻗﯩﺴﻤﻪﺗﻠﻪﺭﺩﯨﻦ ﻳﯩﺮﺍﻕ ﻗﯩﻠﻐﺎﻱ.  

ئايىغىم يۈتتى،  پايپاقلىرىم كىرلەشتى، ئايىغىمنى قويۇپ كەتكەن ئوغرىمۇ قىسمەت پېچكىسى. بىر ھالەتتىن يەنە بىر ھالەتكە يۆتكىلىپ تۇرىمىز. پەيغەمبىرىمىزنىڭ مەقبەرىسىگە ئېسىلىپ يىغلىماي ئۇنى جىمى ئادىمىمىزدىن چارە كۆرۈشىمىز، رەسۇلۇللاھنىڭ سۈننەتلىرىگە ئىزچىل ئەمەل قىلىشىمىز كېرەك. ئاللاھ كۈچلۈك مۇسۇلماننى ياقتۇرىدۇ. ئوھۇد تېغىدا رەسىمچى قىز «رەسىمگە چۈشۈش ھالال» دېدى. غازات مەيدانى بازارغا ئايلىنىپ كېتىپتۇ. دوپپىلار، خورمىلار، تەسۋىلەر، سۈرمىلەر، سومكىلار، يەنە ئاللىقانداق ئۇششاق ماللار  بىچارىلىكنى ئەكىس ئەتتۈرۈپ تۇرۇپتۇ، يۇقىرى تېخنىلىك مەھسۇلاتلارغا تۆۋەنچىلىك، زوق-ھەۋەس بىلەن نەزەر تاشلايمىز. كەچمىشلەر نېگىر خوتۇننىڭ جادۇ كۆزىدەك ئاجايىپ...

كېچە ئۇيقۇسىز ئۆتتى، نېگىرلار مېھمانخانىنى بىكارلاپ بەرمىگەچكە ئىچكى موڭغۇل ھاجىلىرى ئاخىر تۆت يۇلتۇزلۇق مېھمانخانىغا ئورۇنلاشتى. مەدىنىنىڭ ھەج ئىشلىرىغا مەسئۇل نائىب رەئىسى ئۆزىنىڭ ھوقۇقىنى  ئىشلىتىپ، ئوتتۇرىدا ھېلىگەرلىك قىلغان ۋاسىتىچى شىركەتنىڭ خوجايىنلىرىنى جازالىدى. رەئىسنىڭ چوڭ ئىشخانىسىغا ئېسىپ قويۇلغان ئۈچ پادىشاھنىڭ سۈرىتى ئادەمنىڭ ئۈستىدە ئادەم بار تۇيغۇسى بېرەتتى. ھەممىدىن يۈكسەك مەۋقە ئاللاھقا خاستۇر، ئاللاھ پادىشاھلارنىڭ پادىشاھىدۇر، ئالەملەرنىڭ پەرۋەردىگارىدۇر.

تاللا بازىرىغا كىرىپ بولكا بىلەن سۈت ئېلىپ مۈشۈكلەر بىلەن بىللە ناشتا قىلدىم. نېگىر جۇۋانلار سېمىز، ئىسسىق راھەتنى تەسەۋۋۇر قىلدۇردى. مۇقەددەس مەسچىتنىڭ سوغۇق تاشلىرى دۇنيانىڭ ئىلكىدە قىززىپ كەتكەن بېشىمنى سەگىتتى.

تاش مىجەز ئادەم تاشقى دۇنياغا تېز ماسلىشالايدۇ، لېكىن يالغۇزلۇقتىن قورقىدۇ. ئىچ مىجەز ئادەم ئۆزىگە بېكىنىۋالىدۇ، شۇڭا بەلكىم باشقىلار تەرىپىدىن چەتكە قېقىلىدۇ،  ئاندىن روھىي غالىبىيەتچىلىك ئارقىلىق ئۆزىنى تەڭشەيدۇ. غەم-قايغۇنىڭ ھامان يېلى چىقىدۇ، ئۆتۈپ كېتىدۇ. ئوتتۇرا، مۆتىدىل يول غالىپلارنىڭ يولى، سىراتەل مۇستەقىم دېگەن سەل قاراش ۋە چەكتىن ئاشۇرۇۋېتىشتىن خالىي يول، توغرا يول، ئىستىقامەت(تۈزلۈك، دۇرۇسلۇق) يولى. ئاللاھ ھىدايەت قىلغان كىشىنى ھېچكىم، ھېچنەرسە ئازدۇرالمايدۇ.

دۇنيادا نېمە كۆردۈم؟ نېمە چۈش كۆردۈم؟ ئۆزەمدە نېمە ئۇلۇغۋارلىق ھېس قىلدىم. مەندە پۈچەكلىك كۆپەيگەنچە ھاۋايى ھەۋەس ئۇلغىيىدۇ. قۇرۇق پاسارغا ئوت ئاسان تۇتىشىدۇ ئەمەسمۇ؟! مىجەزىم غايەت قېلىن توسما تام، ئۇنىڭ رۇجەكلىرىدىن ئىزگۈلۈككە ئۆزگىرىش نۇرلىرىنى ئاندا-ساندا كۆرىمەن، ئەمما كۆزلىرىم قامىشىپ كېتىدۇ، كەينىمگە يانىمەن، كۆنەلمەيدىكەنمەن، كۆنگىنىمچە ياشىسام راھەتلىنىدىكەنمەن.  راھەت دېگەن نېمە؟ راھەت دېگىنىمىز تىنچلىق، ئازادىلىك، خۇرسەنلىك، ئىشنىڭ كۆڭۈلدىكىدەك بولۇشى، ياخشى تەسىرات، ئۇيقۇنىڭ ئارامبەخش، شىرىن بولۇشى، قەلب ھاياجىنى، جىسمانىيەت غىدىقلىرى بىلەن روھىيەت چوقانلىرىنىڭ شادلىقتا بىرلىشىپ كېتىشى، شۇنداقلا ئۆلۈمنى تەبىئىي قوبۇل قىلىش...  قاتارلىقلار.  ئۆلۈم بىر مۇسۇلمانغا يورۇق تۇيۇلامدۇ ياكى قاراڭغۇمۇ؟ بۇ بىزنىڭ ئىمانىمىزغا تاقىشىدىغان تۇيغۇ. ئەگەر بىز غەيبكە ئىشىنىدىكەنمىز ھىدايەت نۇرى ئۆلۈمىمىزنى، ئاخىرەتلىك مەنزىلگاھىمىزنى يورۇتىدۇ. شۇنداق ئىمانلىق، ئىنساپلىق ياشايلىكى، قەلبىمىز، ۋۇجۇدىمىز، ھەر تەرىپىمىز، قەبرىمىز نۇرغا تولسۇن، پىلسىراتتىن ئۆتكەندە قولىمىزدىكى نۇر ئۆچۈپ قالمىسۇن، تېڭىرقىمايلى، چۈنكى نۇردىن ئايرىلساق زۇلمەتكە غەرق  بولىمىز.

بىر چاغدا جىنەندىكى سۇ ئۈزۈش سارىيىدا سۇ ئۈزگىنىمدە شەندۇڭلۇق قىزلار تاسما بېلىقتەك كۆرۈنگەنىدى،  شەھۋەت قارمىقى ئۇلارنى كۆڭۈلدىن، قۇرۇق ھەۋەستىن، بىمەنە خىيالدىن ئىلىندۇرغانىدى. ئۇيقۇدىكى ۋۇجۇدۇم سىياسەتتىن، ئىقتىسادتىن خالىي، مۇھەببەت، نىكاھتىن مۇستەسنا، پەقەت روھىملا داپ چالىدۇ، تېنىم ئۇنىڭغا ماس كەلتۈرۈپ ھەرىكەتلىنىدۇ، ئوينايدۇ، بۇ ئۇسسۇل ئەمەس، ئامالسىز بويسۇنۇش، تەقلىد. بۇ ھەرىكەت دائىم چىرايلىق ئەمەس. گۈزەل، چەبدەس ھەرىكەتلەرگە ھورۇنلۇق قىلىۋاتىمەن. قازا نامازنى جەملەپ ئوقۇش ئېغىر كەلسە ۋاقتىدا ئوقۇش كېرەك، بۇ ئەڭ ئەۋزەل. قازا ناماز سۈپەت-ساپادا دەل ۋاقتىدا ئوقۇلغان نامازغا يەتمەيدۇ، كۆڭۈلنى باشقۇرۇش تەس، ئەمما ئىماننى چوقۇم مۇھىم ئورۇنغا قويۇش كېرەك. بەندىمەن، ئاجىزمەن، كەمچىلىكلىرىم، خىيالىي رەزىللىكلىرىم، ئەمەلىي نۇقسانلىرىم تولۇپ يېتىپتۇ. گۇناھىم دېڭىزنىڭ كۆپۈكىدەك كۆپ... 

مەنبە: ئەرتۈرك ئەسەرلىرى

تۈر: ئۇيغۇر
تۈر: ئەرتۈرك
تۈر: ئەنۋەر ھاجى مۇھەممەد